open-index/open-wikipedia-markdown huggingface dataset:
ഡാലി റിവർ, നോർത്തേൺ ടെറിട്ടറി

ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു നദിയുടെയും പട്ടണത്തിന്റെയും പേരാണ് **ഡാലി റിവർ**. 2006-ലെ ജനസംഖ്യാ കണക്കെടുപ്പ് പ്രകാരം ഡാലി റിവറിലെ ജനസംഖ്യ 468 ആയിരുന്നു. വിക്ടോറിയ ഡാലി റീജിയനിലെ പ്രാദേശിക സർക്കാർ പ്രദേശത്തിന്റെ ഭാഗമാണ് ഈ നഗരം. നയിയുവിലെ ആദിവാസി സമൂഹം കേന്ദ്രീകരിച്ചിരിക്കുന്നത് ഇവിടെയാണ്. ഓസ്‌ട്രേലിയയിലെ നരിമീൻ പിടിക്കാനുള്ള ഏറ്റവും മികച്ച സ്ഥലമായി ഇത് കണക്കാക്കപ്പെടുന്ന ഈ പ്രദേശം വിനോദ മത്സ്യബന്ധനത്തിനും ജനപ്രിയമാണ്. ഡാലി ക്യാച്ച്മെന്റിന്റെ ഭാഗമായ ഡാലി നദി വടക്കെ നോർത്തേൺ ടെറിട്ടറിയിൽ നിന്നും മധ്യ നോർത്തേൺ ടെറിട്ടറിയിലേക്ക് ഒഴുകുന്നു. ഡാർവിനിൽ നിന്നും 222 കിലോമീറ്ററും കാതറിനിൽ നിന്നും 311 കിലോമീറ്ററുമാണ് ഇവിടേയ്ക്കുള്ള ദൂരം.

## ചരിത്രം
ഈ പ്രദേശത്തിന്റെ പരമ്പരാഗത ഉടമകൾ മുല്ലുക്-മുല്ലുക് ജനതയാണ്.

ബോയൽ ട്രാവേഴ്‌സ് ഫിന്നിസിന്റെ വരവോടെ 1865-ൽ ഡാലി റിവറിലെ യൂറോപ്യൻ കുടിയേറ്റം ആരംഭിച്ചു. സൗത്ത് ഓസ്‌ട്രേലിയയിലെ ആദ്യത്തെ പ്രീമിയറും നോർത്തേൺ ടെറിട്ടറിയിലെ അഡ്മിനിസ്ട്രേറ്ററും ഇദ്ദേഹമായിരുന്നു. നോർത്തേൺ ടെറിട്ടറി അക്കാലത്ത് സൗത്ത് ഓസ്‌ട്രേലിയയുടെ ഭാഗമായതിനാൽ ഫിന്നിസ് ഈ നദിക്ക് സൗത്ത് ഓസ്‌ട്രേലിയയുടെ ഗവർണറായിരുന്ന സർ ഡൊമിനിക് ഡാലിയുടെ പേര് നൽകി. ചെമ്പ് കണ്ടെത്തുന്ന 1882 വരെ ഈ പ്രദേശം യൂറോപ്യന്മാർക്ക് തൊട്ടുകൂടാത്തതായിരുന്നു.

### വെള്ളപ്പൊക്കം
ടോപ്പ് എൻഡിലെ  മറ്റ് നദികളെപ്പോലെ ഡാലിയിലും കാലാനുസൃതമായ വെള്ളപ്പൊക്കത്തിന് സാധ്യതയുള്ളതാണ്. ഇത് ചരിത്രത്തിലുടനീളം ചെറുകിട സമൂഹത്തെ സാരമായി ബാധിച്ചിരുന്നു. പ്രധാന വെള്ളപ്പൊക്കങ്ങൾ 1899 ലും 1957 ലും നഗരത്തെ തകർത്തു. ഇത് വ്യാപകമായ സ്വത്ത് നാശത്തിനും കാരണമായി. 1998 ജനുവരി 28-ന് ഒരു വലിയ പ്രകൃതി ദുരന്തത്തിൽ പട്ടണത്തിലെ എല്ലാ കെട്ടിടങ്ങളും വെള്ളത്തിൽ മുങ്ങിപ്പോയി. അടിയന്തര കുടിയൊഴിപ്പിക്കൽ സമയത്ത് മുഴുവൻ ജനങ്ങളും ബാറ്റ്‌ചെലറിലേക്ക് മാറിത്താമസിച്ചു. ഉഷ്ണമേഖലാ ചുഴലിക്കാറ്റിന്റെ പശ്ചാത്തലത്തിൽ കനത്ത മഴയെത്തുടർന്നുണ്ടായ വെള്ളപ്പൊക്കം ഫെബ്രുവരി 3 വരെ തുടർന്നു. 6.8 മീറ്റർ (55 അടി) ഉയരത്തിലെത്തി ജലനിരപ്പ് ഇന്നുവരെ രേഖപ്പെടുത്തിയ ഏറ്റവും ഉയർന്ന നിലയാണ്.

## ആകർഷണങ്ങൾ
ഓസ്‌ട്രേലിയയിലെ മറ്റെവിടെയേക്കാളും കൂടുതൽ ശുദ്ധജല കടലാമകളുടെ ആവാസ കേന്ദ്രമാണ് ഡാലി നദി. ഇപ്പോൾ പട്ടണത്തിൽ ഏതാനും മോട്ടൽ യൂണിറ്റുകൾ, ഒരു പോലീസ് സ്റ്റേഷൻ, ഒരു സൗജന്യ കാരവൻ പാർക്ക് എന്നിവയും ഒന്നിലധികം പബ്ബുകളും ഇവിടെയുണ്ട്. കായൽ മുതലകൾ, ഉരഗങ്ങൾ, ചിലന്തികൾ, കോക്കാറ്റൂകൾ, കാട്ടുപന്നികൾ, കാട്ടുപോത്ത്, കണ്ടൽക്കാടുകൾ, ഭീമൻ മുളകൾ, പാണ്ടനസ്, കപ്പോക് മരങ്ങൾ എന്നിവയാണ് ഡാലി റിവർ നേച്ചർ പാർക്കിലുള്ളത്.

## അവലംബം

## പുറത്തേക്കുള്ള കണ്ണികൾ
*Katherine Regional Tourist Authority
*Merrepen Arts Centre

വർഗ്ഗം:നോർത്തേൺ ടെറിട്ടറിയിലെ നഗരങ്ങൾ
വർഗ്ഗം:നോർത്തേൺ ടെറിട്ടറിയിലെ നദികൾ
കൽകരിന്ദ്‌ജി

ബണ്ടൈൻ ഹൈവേയിൽ സ്ഥിതിചെയ്യുന്ന നോർത്തേൺ ടെറിട്ടറിയിലെ ഒരു ചെറിയ ടൗൺഷിപ്പാണ് **കൽക്കരിന്ദ്‌ജി** (മുമ്പ് **വേവ് ഹിൽ** എന്നറിയപ്പെട്ടിരുന്നു, **കൽക്കിരിംഗി** എന്നും എഴുതപ്പെടുന്നു). 2006 ലെ സെൻസസ് പ്രകാരം കൽഗരിന്ദ്‌ജിയും ഡാഗുരാഗുവിനും ചേർന്നുള്ള ആകെ ജനസംഖ്യ 544 ആയിരുന്നു. 2016 ലെ സെൻസസ് പ്രകാരം കൽക്കരിന്ദ്‌ജിയുടെ മാത്രം ജനസംഖ്യ 334 ആയിരുന്നു. ഡാഗുരാഗുവിലും കൽക്കരിന്ദ്‌ജിയിലും സമീപസ്ഥലങ്ങളും ചേർത്ത് 510 ആളുകളാണുണ്ടായിരുന്നത്.

കാതറിനു തെക്ക് പടിഞ്ഞാറ് ഭാഗത്തായി 460 കിലോമീറ്റർ അകലെയാണ് കൽക്കരിംഗി നഗരം സ്ഥിതി ചെയ്യുന്നത്. 260 ഹെക്ടർ വിസ്തൃതിയുള്ള കൽക്കരിംഗി നഗരം 1976 സെപ്റ്റംബറിൽ ഒരു തുറന്ന പട്ടണമായി ഗസറ്റ് ചെയ്യപ്പെട്ടു. ഇത് ഒരു തുറന്ന പട്ടണമായതിനാൽ ഇവിടുത്തെ താമസക്കാർക്കോ സന്ദർശകർക്കോ പെർമിറ്റ് ആവശ്യമില്ല. ടാറിട്ട റോഡ് വഴി കൽകരിംഗിയിൽ നിന്ന് 8 കിലോമീറ്റർ വടക്കായാണ് ഡാഗുരാഗു സ്ഥിതി ചെയ്യുന്നത്. പരമ്പരാഗത ഉടമകളിൽ നിന്ന് സെൻട്രൽ ലാൻഡ് കൗൺസിൽ വഴി ഡാഗുരാഗു സന്ദർശിക്കാൻ അനുമതി ആവശ്യമാണ്.

വേവ് ഹിൽ കന്നുകാലി കേന്ദ്രത്തിനു കീഴിലുള്ള ഭൂമിയുടെ ജനസംഖ്യാകേന്ദ്രങ്ങളാണ് കൽക്കരിന്ദ്‌ജിയും സമീപത്തുള്ള ഡാഗുരാഗുവും. 1966-ൽ വിൻസെന്റ് ലിംഗാരിയുടെ നേതൃത്വത്തിൽ തദ്ദേശീയ തൊഴിലാളികൾ ഇവിടുത്തെ അടിച്ചമർത്തപ്പെടുന്ന തൊഴിൽ സമ്പ്രദായങ്ങൾക്കെതിരെ പ്രതിഷേധ ധർണ്ണ നടത്തി. 1975 ൽ യു.കെ. ആസ്ഥാനമായുള്ള സ്റ്റേഷൻ ഉടമകളായ വെസ്റ്റെ ഗ്രൂപ്പും ഓസ്‌ട്രേലിയൻ സർക്കാരും ഭൂമിയുടെ ഭൂരിഭാഗവും ഗുരിന്ദ്‌ജി ജനങ്ങൾക്ക് തിരിച്ചുനൽകി.
## കാലാവസ്ഥ
ഇവിടുത്തെ കാലാവസ്ഥ മൺസൂണിന്റെ സ്വാധീനത്തിനു വിധേയമാണ്. എന്നാൽ നനഞ്ഞതും വരണ്ടതുമായ കാലാവസ്ഥാ രീതികൾ സ്ഥിരമായി സംഭവിക്കുന്നില്ല. വാർഷിക മഴ 400 മുതൽ 500 മില്ലിമീറ്റർ വരെയാണ്. ഇതിൽ ഭൂരിഭാഗവും ഡിസംബർ, ജനുവരി, ഫെബ്രുവരി മാസങ്ങളിലാണ് ഉണ്ടാകുന്നത്. ഏറ്റവും ചൂടേറിയ മാസങ്ങൾ ഡിസംബർ, ജനുവരി മാസങ്ങളാണ്. ശരാശരി 36 - 39 ഡിഗ്രി വരെയാണ് ഈ പ്രദേശത്തെ താപനില. ജൂൺ, ജൂലൈ മാസങ്ങളിലെ തണുത്ത മാസങ്ങൾ വളരെ സുഖകരമാണ്. ശരാശരി താപനില 24 - 27 ഡിഗ്രിയും കുറഞ്ഞത് 9 - 12 ഡിഗ്രിയുമാണ്. 

## അവലംബം

## പുറത്തേക്കുള്ള കണ്ണികൾ
*Daguragu Community Government Council website

വർഗ്ഗം:നോർത്തേൺ ടെറിട്ടറിയിലെ നഗരങ്ങൾ
നരുഹിതോ

ജപ്പാന്റെ ചക്രവർത്തിയാണ് നരുഹിതോ . 2019 ഒക്ടോബറിൽ അദ്ദേഹം സ്ഥാനമേറ്റു . ജപ്പാനിലെ പരമ്പരാഗത ക്രമപ്രകാരം 126-ാമത്തെ രാജാവാണ് അദ്ദേഹം. 
## ജീവിതരേഖ
1960 ഫെബ്രുവരി 23 നാണ് നരുഹിറ്റോ ജനിച്ചത്.  21-ാം നൂറ്റാണ്ടിലെ ലോക ജല കമ്മീഷന്റെ ഓണററി അംഗവും, ലോകബാങ്കും ഐക്യരാഷ്ട്രസഭയും സ്വീഡിഷ് ഏജൻസി ഓഫ് ഡവലപ്മെന്റും ചേർന്ന് സ്ഥാപിച്ച ആഗോള ജല പങ്കാളിത്തത്തിന്റെ രക്ഷാധികാരിയുമാണ് നരുഹിതോ. 
## അവലംബം

വർഗ്ഗം:1960-ൽ ജനിച്ചവർ
വർഗ്ഗം:ടോക്കിയോയിൽ നിന്നുള്ളവർ
കോർപ്പറേറ്റ് ടാക്സ്

കോർപ്പറേറ്റ് ടാക്സ് അല്ലെങ്കിൽ കമ്പനി ടാക്സ് എന്നാൽ കോർപ്പറേഷനുകളുടെ വരുമാനം അല്ലെങ്കിൽ മൂലധനം അല്ലെങ്കിൽ സമാനമായ നിയമപരമായ എന്റിറ്റികൾ എന്നിവയ്ക്ക് മേൽ ഒരു രാജ്യം ചുമത്തുന്ന നേരിട്ടുള്ള നികുതിയാണ്. പല രാജ്യങ്ങളും ദേശീയ തലത്തിൽ അത്തരം നികുതികൾ ചുമത്തുന്നു. സമാനമായ നികുതി സംസ്ഥാന തലത്തിലോ പ്രാദേശിക തലത്തിലോ ചുമത്താം.  

കോർപ്പറേറ്റ് നികുതികളിൽ നിന്ന് ശേഖരിക്കുന്ന പണം ഒരു രാജ്യത്തിന്റെ വരുമാന മാർഗ്ഗത്തിനായി ഉപയോഗിക്കുന്നു. വിറ്റ സാധനങ്ങളുടെ വില (COGS-Cost of Goods Sold), വരുമാനത്തിൽ നിന്നുള്ള മൂല്യത്തകർച്ച എന്നിവ ഉൾപ്പെടെയുള്ള ചെലവുകൾ കുറച്ചുകൊണ്ടാണ് ഒരു സ്ഥാപനത്തിന്റെ പ്രവർത്തന വരുമാനം കണക്കാക്കുന്നത്. 
## ഇന്ത്യയിൽ
2019ലെ ബജറ്റിൽ ഏർപ്പെടുത്തിയ ഇളവുകൾ പ്രകാരം 400 കോടി രൂപ വരെ വിറ്റുവരവുള്ള കമ്പനികൾക്ക് കോർപ്പറേറ്റ് നികുതിയുടെ ഏറ്റവും താഴ്ന്ന നിരക്കായ 25 ശതമാനം അടച്ചാൽ മതി.  400 കോടിക്ക് മുകളിലുള്ളവർക്ക് 30 ശതമാനമാണ് കോർപ്പറേറ്റ് നികുതി. പുതിയ നിർദ്ദേശം വഴി രാജ്യത്തെ 99.3 ശതമാനം കമ്പനികൾക്കും നേട്ടമുണ്ടാകും. കാരണം അവയെല്ലാം 250 കോടിയിൽ താഴെ വിറ്റുവരവുള്ളവയാണ്. ബാക്കി 0.7 ശതമാനം കമ്പനികൾക്ക് മാത്രമേ 30 ശതമാനം നികുതി നൽകേണ്ടതുള്ളൂ. 

## ഇതും കാണുക
ചരക്കു സേവന നികുതി (ഇന്ത്യ)

നികുതി

## അവലംബം
https://www.ease2bizz.com/services/gst-return-filling 

വർഗ്ഗം:നികുതികൾ
എല്ലിയട്ട്, നോർത്തേൺ ടെറിട്ടറി

ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു പട്ടണമാണ് **എല്ലിയട്ട്**. സ്റ്റുവർട്ട് ഹൈവേയിലെ ഡാർവിനും ആലീസ് സ്പ്രിംഗ്സിനും ഇടയിലുമായാണ് ഈ നഗരം സ്ഥിതി ചെയ്യുന്നത്. ബാർക്ലി മേഖലയിലെ യാപുർക്കുലാങ്ങ് വാർഡിൽ ഉൾപ്പെടുന്ന ഈ നഗരം ജിംഗിലി ജനതയുടെ അധിവാസകേന്ദ്രമാണ്. പട്ടണത്തിന്റെ പരമ്പരാഗത പേര് *കുലുമിന്ദിനി* എന്നാണ്. 2016-ലെ ജനസംഖ്യാ കണക്കെടുപ്പിൽ എല്ലിയട്ടിലെ ജനസംഖ്യ 339 ആയിരുന്നു.

രണ്ടാം ലോക മഹായുദ്ധകാലത്ത് ഓസ്ട്രേലിയൻ ആർമി ക്യാമ്പായി ന്യൂകാസിൽ വാട്ടേഴ്‌സ് സ്റ്റേഷനിലെ നമ്പർ 8 ബോറിന്റെ സ്ഥലത്താണ് നഗരം സ്ഥാപിക്കപ്പെട്ടത്. ആർമി ക്യാപ്റ്റൻ ആർ‌ഡി (സ്നോ) എലിയട്ട് എം‌ബി‌ഇയുടെ പേരിലാണ് ഇത് അറിയപ്പെടുന്നത്. ന്യൂകാസിൽ വാട്ടേഴ്സിൽ നിന്നും 23 കിലോമീറ്റർ അകലെ ന്യൂകാസിൽ വാട്ടേഴ്സ് സ്റ്റേഷന്റെ അറ്റത്തായാണ് എലിയട്ടിൻറെ സ്ഥാനം. 

## അവലംബം

വർഗ്ഗം:നോർത്തേൺ ടെറിട്ടറിയിലെ നഗരങ്ങൾ
മോക്ടെയ്ൽ

നോൺ-ആൽക്കഹോൾ മിക്സഡ് ഡ്രിങ്ക് (വിർജിൻ കോക്ടെയ്ൽ, മോക്ക്ടെയിൽ എന്നീ പേരുകളിലും അറിയപ്പെടുന്നു) എന്നാൽ, മദ്യപാന ഘടകങ്ങൾ ഇല്ലാതെ നിർമ്മിക്കുന്ന കോക്ടെയ്ൽ രീതിയിലുള്ള ഒരു പാനീയമാണ്.  മദ്യം കഴിക്കാത്ത വ്യക്തികൾക്ക് വേണ്ടിയാണ് പ്രധാനമായും  മോക്ക്ടെയിൽ നിർമ്മിക്കുന്നത്. 
 
പഴച്ചാറുകൾ, സിറപ്പുകൾ, ക്രീം, ഔഷധസസ്യങ്ങൾ, സുഗന്ധവ്യഞ്ജനങ്ങൾ എന്നിവയുടെ സമമായ മിശ്രിതമെന്ന് മോക്ക്‌ടെയിലുകളെ വിശേഷിപ്പിക്കാം. ലഹരിപാനീയങ്ങൾ കഴിക്കാത്തവരോ അവയിൽ നിന്ന് വിട്ടുനിൽക്കേണ്ടവരോ ആയവർക്കാണ് മോക്ക്ടെയിലുകൾ രൂപകൽപ്പന ചെയ്തിരിക്കുന്നത്. അതായത് ഈ മിശ്രിതങ്ങൾ എല്ലാ പ്രായത്തിലുമുള്ള ആളുകൾക്ക് ആസ്വദിക്കാനാകും. 
## അവലംബം

വർഗ്ഗം:പാനീയങ്ങൾ
കന്യാകുമാരി മെഴുക് മ്യൂസിയം

ഇന്ത്യയിലെ ആദ്യത്തെ മെഴുക് മ്യൂസിയമാണ് കന്യാകുമാരിയിൽ 2005 ൽ നിർമ്മിക്കപ്പെട്ട **മായാപുരി വണ്ടർ വാക്സ്**.  ഇവിടുത്തെ പ്രശസ്തമായ ബേ വാച്ച് വാട്ടർ തീം പാർക്കിനുള്ളിലാണ് മായാപുരി വണ്ടർ വാക്സ് സ്ഥിതി ചെയ്യുന്നത്. സുനിൽ കണ്ടല്ലൂർ എന്ന ഇന്ത്യയിലെ ഏക വാക്സ് സ്കൾപ്ചറുടെ നേതൃത്വത്തിലാണ് ഇത് ഒരുക്കിയിരിക്കുന്നത്.  ചെറുതാണെങ്കിലും കന്യാകുമാരി സന്ദർശിക്കുന്നവർ തീർച്ചയായും കണ്ടിരിക്കേണ്ട ഒന്നാണ് ഈ മെഴുക് മ്യൂസിയം. 

## അവലംബം

വർഗ്ഗം:മ്യൂസിയങ്ങൾ
പ്രാങ്ക് വീഡിയോ

തമാശാരൂപത്തിലോ ഹാസ്യപരിപാടികൾക്കായോ ചിത്രീകരിക്കുന്ന കുസൃതിത്തരങ്ങളായ വീഡിയോകളാണ് **പ്രാങ്ക് വീഡിയോ** എന്ന് അറിയപ്പെടുന്നത്. "പ്രാക്ടിക്കൽ ജോക്ക്" എന്നതിന്റെ ചുരുക്കെഴുത്താണ് പ്രാങ്ക്. മലയാളത്തിലെ പ്രമുഖ മുഖ്യധാരാ പ്രാങ്ക് ഷോ ആയിരുന്നു സൂര്യാ ടി വി സംപ്രേക്ഷണം ചെയ്തിതിരുന്ന തരികിട. തരികിടയ്ക്ക് ശേഷം വന്ന പ്രാങ്ക് ഷോ ആണ് ഗുലുമാൽ.പിന്നീട് മലയാളത്തിൽ പ്രാങ്ക് ഷോ നിർമ്മിക്കുന്നത് കൗമുദി ചാനലാണ്.ഓ മൈ ഗോഡ് എന്നാണ് ആ ഷോയുടെ പേര്.മലയാളത്തിലെ തരികിട, ഗുലുമാൽ, ഓ മൈ ഗോഡ് ഷോകളിലെ 21 വർഷത്തെ സംവിധാന പരിചയമുള്ള പ്രോഗ്രാം പ്രൊഡ്യൂസർ പ്രദീപ് മരുതത്തൂരാണ്.മലയാളത്തിലെ പ്രാങ്ക് ഷോ അവതാരകർ തരികിട സാബു എന്ന സാബുമോൻ, ഗിരീഷ്, ഫ്രാൻസിസ് അമ്പലമുക്ക്, സാബു പ്ലാങ്കവിള എന്നിവരാണ്.(

## വിമർശനങ്ങൾ
വ്യക്തികളുടെ സ്വകാര്യതയിലേക്ക് ഉള്ള  കടന്നുകയറ്റം ആയി മാറാറുണ്ട്. പ്രാങ്ക് വീഡിയോകളുടെ ചിത്രീകരണം ചിലപ്പോൾ പ്രാങ്കുകൾക്ക് ഇരയായ വ്യക്തിയുടെ ആത്മഹത്യക്ക് പോലും കാരണമായിട്ടുണ്ട്. 
## വിലക്ക്
സ്വകാര്യത ലംഘിക്കുന്നതിനാൽ ആളുകൾ അറിയാതെ ചിത്രീകരിക്കുന്ന പ്രാങ്ക് വീഡിയോകൾക്ക് മദ്രാസ് ഹൈക്കോടതി 2019ൽ വിലക്കേർപ്പെടുത്തി. പ്രാങ്ക് വീഡിയോകൾ ചിത്രീകരിക്കുന്നതിനും അത് സംപ്രേഷണം ചെയ്യുന്നതിനുമാണ് വിലക്ക്. 
## അവലംബം

വർഗ്ഗം:ചിത്രീകരണം
എം.ഐ. തങ്ങൾ

പത്രപ്രവർത്തകൻ, ഗ്രന്ഥകാരൻ, പ്രഭാഷകൻ, വിവർത്തകൻ, രാഷ്ട്രീയനേതാവ് തുടങ്ങിയ മേഖലകളിൽ ശ്രദ്ധേയനായ വ്യക്തിത്വമാണ് **എം ഐ തങ്ങൾ** എന്ന മാരങ്ങേലത്ത് ഇമ്പിച്ചി തങ്ങൾ.. മുസ്ലിം ലീഗിന്റെ സംസ്ഥാന ഉപാധ്യക്ഷനും ചന്ദ്രിക, വർത്തമാനം എന്നീ പത്രങ്ങളുടെ പത്രാധിപരുമായിരുന്നു. 2019 ജൂലൈ 27 ന് 75-ആം വയസ്സിൽ മരണമടഞ്ഞു.

## ജീവിതരേഖ
മലപ്പുറം ജില്ലയിലെ മഞ്ചേരിക്കടുത്ത കാരക്കുന്നിൽ എം കുഞ്ഞിക്കോയ തങ്ങളുടെയും ശരീഫ കദീജ ബീവിയുടെയും മകനായി 1948 മാർച്ച് 15ന് ജനിച്ചു. യഥാർഥ നാമം മാരേങ്ങലത്ത് ഇമ്പിച്ചിക്കോയ തങ്ങൾ. മഞ്ചേരിയിലെ പ്രാഥമിക വിദ്യാഭ്യാസത്തിനു ശേഷം തുടർപഠനം അഹമ്മദാബാദിലായിരുന്നു. 1991 മുതൽ 1996 വരെ കേരള ഗ്രന്ഥശാല പ്രസ്ഥാനത്തിന്റെ ജനാധിപത്യ വൽക്കരണത്തിനു നേതൃത്വം നൽകിയ കൺട്രോൾ ബോർഡിന്റെ മുഴുസമയ അംഗമായിരുന്നു. മികച്ച ഹോമിയോ ഡോക്ടർ കൂടിയായിരുന്നു. പൊതുരംഗത്ത് സജീവമായതോടെ പ്രാക്ടീസ് നിർത്തി. മരണം: 2019 ജൂലൈ 27. മരിക്കുമ്പോൾ ഇന്ത്യൻ യൂണിയൻ മുസ്‌ലിംലീഗ് സംസ്ഥാന വൈസ് പ്രസിഡണ്ട് ആയിരുന്നു. എടവണ്ണക്കടുത്ത പത്തപ്പിരിയത്തായിരുന്നു താമസം(ഗ്രീന ഹൗസ്). ചന്ദ്രിക പത്രാധിപർ, വർത്തമാനം എക്സികുട്ടീവ് എഡിറ്റർ , മാപ്പിള നാട് പത്രാധിപർ തുടങ്ങിയ ചുമതലകൾ വഹിച്ചു.  മിറ്റ് (MIT) എന്ന തൂലിക നാമത്തിൽ ശബാബ് വാരികയിൽ  എം.ഐ.തങ്ങൾ ലേഖനം എഴുതിയിരുന്നു.
### കുടുംബം

ഭാര്യ: ശരീഫ ഷറഫുന്നിസ,മക്കൾ: ശരീഫ നജ്മുന്നിസ,ശരീഫ സബാഹത്തുന്നിസ,സയ്യിദ് ഇൻതിഖാബ് ആലം. സയ്യിദ് അമീൻ അഹ്സൻ,സയ്യിദ് മുഹമ്മദ് അൽത്വാഫ്,സയ്യിദ് മുജ്തബ വസീം.

## കൃതികൾ
*ന്യൂനപക്ഷ രാഷ്ട്രീയം ദർശനവും ദൗത്യവും,
*ആത്മീയതയുടെ അഗ്നിനാളങ്ങൾ,
*മുസ്‌ലിം രാഷ്ട്രീയം ഇന്ത്യയിൽ,
*ഇന്ത്യയിലെ മുസ്‌ലിം രാഷ്ട്രീയത്തിന്റെ കഥ, 
*ആഗോളവൽക്കരണത്തിന്റെ അനന്തരഫലങ്ങൾ, 
*സർ സയ്യിദ് അഹമ്മദ്ഖാൻ 
**വിവർത്തനങ്ങൾ**
*ഫിഖ്ഹിന്റെ പരിണാമം, 
*നമ്മുടെ സമ്പദ്ശാസ്ത്രം, 
*വിപ്ലവത്തിന്റെ പ്രവാചകൻ

## പുരസ്കാരങ്ങൾ
*എ വി അബ്ദുറഹ്മാൻ ഹാജി ഫൗണ്ടേഷൻ അവാർഡ്.
*ദുബായ് കെഎംസിസി മലപ്പുറം ജില്ല മാധ്യമപുരസ്കാരം.
*അൽകോബാർ കെഎംസിസി രജതജൂബിലി പുരസ്കാരം.
*ഖത്തർ മിഡിൽ ഈസ്റ്റ് ചന്ദ്രിക അവാർഡ്.
*വള്ളിക്കുന്ന് സമാനമനസ്കർ ഇ.അഹമ്മദ് സ്മാരക സേവനരത്ന പുരസ്കാരം.

## അവലംബം

വർഗ്ഗം:പത്രാധിപർ
വർഗ്ഗം:എഴുത്തുകാർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:മരണപ്പെട്ടവർ
ഷോൾഡർ സർഫിങ്

പൊതു സ്ഥലങ്ങളിൽ കമ്പ്യൂട്ടർ, മൊബൈൽ ഫോൺ എന്നിവ ഉപയോഗിക്കുമ്പോഴും മറ്റും ഉപയോഗിക്കുന്ന വ്യക്തിയുടെ പിന്നിൽ നിന്ന് ആരെങ്കിലും സ്‌ക്രീനിൽ നിരീക്ഷിക്കുന്നതിനെയാണ് **ഷോൾഡർ സർഫിങ്** എന്ന് വിളിക്കുക. ബസ്സിലോ ട്രെയിനിലോ മറ്റേതെങ്കിലും പൊതുസ്ഥലത്തോ ഇരുന്നു ലാപ്ടോപ്പ്, മൊബൈൽ എന്നിവ കൈകാര്യം ചെയ്യുമ്പോൾ ചുറ്റിനും നിൽക്കുന്നവർക്ക് സ്ക്രീൻ കാണാൻ കഴിയും. ഈസമയം നമ്മൾ നൽകുന്ന യൂസർ ഐഡി, പാസ്സ്‍വേർഡ് എന്നിവയുടെ സ്വകാര്യത നഷ്ടപ്പെടുന്നു. ഒരു വ്യക്തിയുടെ സ്വകാര്യ, സാമ്പത്തിക വിവരങ്ങൾ തട്ടിയെടുക്കാൻ പോലും ഷോൾഡർ സർഫിങ് കാരണമായേക്കാം.  

തിരക്കേറിയ സ്ഥലങ്ങളിൽ ഷോൾഡർ സർഫിങ് ഉണ്ടാകാനുള്ള സാധ്യത കൂടുതലാണ്, കാരണം ഇരയുടെ ശ്രദ്ധ നേടാതെ വിവരങ്ങൾ നിരീക്ഷിക്കുന്നത് ആൾക്കൂട്ടത്തിനിടയിൽ വളരെ എളുപ്പമാണ്. 

## മുൻകരുതലുകൾ
ഷോൾഡർ സർഫിങ് തടയാൻ ലാപ്ടോപ്പ് സ്‌ക്രീനിൽ പിടിപ്പിക്കാവുന്ന പ്രൈവസി പ്രൊട്ടക്ടർ സ്ക്രീനുകൾ ഇന്ന് വിപണിയിൽ ലഭ്യമാണ്. അത് ഉപയോഗിച്ചാൽ സ്‌ക്രീനിൽ നേരെ നോക്കുന്നയാളിനല്ലാതെ തൊട്ടടുത്തിരിക്കുന്നവർക്ക് പോലും സ്ക്രീനിലെ ഉള്ളടക്കം കാണാൻ കഴിയില്ല. 
## ഇതും കാണുക
ഫിഷിംഗ്
## അവലംബം

വർഗ്ഗം:ഹാക്കിംഗ്
വർഗ്ഗം:ഇന്റർനെറ്റ്
വെൽഫി

മൊബൈൽ ക്യാമറ അല്ലെങ്കിൽ ഡിജിറ്റൽ ക്യാമറ ഉപയോഗിച്ച് തനിയെ എടുത്ത സ്വന്തം വീഡിയോ  ആണ് വെൽഫി എന്നറിയപ്പെടുന്നത്.  സോഷ്യൽ മീഡിയ സൈറ്റുകൾ സജീവമായതോടെ ആണ് വെൽഫി പ്രശസ്തിയിലേക്ക് കടന്നത്‌. സെൽഫി ചിത്രം മാത്രമാകുമ്പോൾ ചിത്രവും ശബ്ദവും ഉപയോഗപ്പെടുത്താവുന്ന വിഡിയോയാണ് വെൽഫി. 
## പ്രചാരം
പ്രശസ്ത സിനിമാ ഡയലോഗുകളും മറ്റും ചുണ്ടനക്കത്തോടൊപ്പം വിഡിയോയിൽ ചേർക്കുന്നതാണ് വെൽഫിയിലെ തരംഗം. വെൽഫിയെടുക്കാൻ സഹായിക്കുന്ന പ്രമുഖ ആപ്പാണ് ഡബ്‌സ്മാഷ്.  
## ഇതും കാണുക
സെൽഫി 
## അവലംബം

വർഗ്ഗം:ഛായാഗ്രഹണം
മെലിയോയ്ഡോസിസ്

ഒരു പകർച്ചവ്യാധിയാണ് **മെലിയോയ്ഡോസിസ് ** (**Melioidosis**) (ഉച്ചാരണം: meh·lee·oy·dow·suhs). ബർഖോൾടെറിയ സ്യൂഡോമല്ലെ എന്ന ബാക്ടീരിയയാണ് രോഗകാരി. പൊതുവെ വടക്കൻ ഏഷ്യൻ രാജ്യങ്ങളിലും ഓസ്‌ട്രേലിയയിലും കാണപ്പെടുന്ന ഈ രോഗം ഇന്ത്യയിലും ചൈനയിലും അപൂർവമായി കാണപ്പെടാറുണ്ട്. ചെളിയിലും മണ്ണിലും വെള്ളത്തിലും കാണപ്പെടുന്ന ബാക്ടീരിയ മൃഗങ്ങളിലും മനുഷ്യരിലും രോഗമുണ്ടാക്കാം. പൊതുവെ ഭക്ഷണത്തിലൂടെയോ ശ്വസിക്കുന്നതിലൂടെയോ വെള്ളത്തിൽ നിന്നോ മണ്ണിൽ നിന്നോ  മുറിവിലൂടെ രോഗം മനുഷ്യരെ ബാധിക്കാം. മനുഷ്യരിൽ നിന്ന് മറ്റുള്ള മനുഷ്യരിലേക്ക് പകരാനുള്ള സാധ്യത വളരെ കുറവാണ്. കഠിനമായ പ്രതികൂലസാഹചര്യങ്ങളെപ്പോലും അതിജീവിക്കാനുള്ള ശേഷി രോഗാണുക്കൾക്കുണ്ട്. എന്നാൽ, അൾട്രാവയലറ്റ് കിരണങ്ങൾ ഇവയെ നിർവ്വീര്യമാക്കുന്നു. .

ബാക്ടീരിയ ശരീരത്തിൽ പ്രവേശിച്ച് കഴിഞ്ഞാൽ വിവിധങ്ങളായ രോഗലക്ഷണങ്ങൾ പ്രത്യക്ഷപ്പെടുന്നു. ചിലരിൽ വളരെ പതുക്കെ രോഗലക്ഷണങ്ങൾ കാണപ്പെടുന്നെങ്കിൽ മറ്റു ചിലരിൽ അസുഖം വളരെ പെട്ടെന്ന് തന്നെ തുടങ്ങിയേക്കാം. പനി, ചുമ തുടങ്ങിയ ലക്ഷണങ്ങളോടെ ആരംഭിക്കുന്ന രോഗം ന്യുമോണിയ മസ്തിഷ്കസുഷുമ്നാശോഥം, സെപ്റ്റിക് ആർത്രൈറ്റിസ്‌, സെപ്റ്റിക് ഷോക്ക് എന്നിവയ്ക്കും കാരണമാകാം. അപൂർവമായി ത്വക്ക് രോഗങ്ങൾ കാണപ്പെടുന്നു. പ്രതിരോധശക്തി കുറഞ്ഞ ആൾക്കാരിൽ (ചെറിയ കുട്ടികൾ, പ്രമേഹ രോഗികൾ, വൃക്ക രോഗികൾ) എന്നിവരിൽ രോഗം കൂടുതൽ ശക്തമായി ബാധിക്കാം.

## രോഗനിർണ്ണയം
വെളുത്ത രക്താണുക്കളുടെ എണ്ണം കുറയൽ, ബിലിറൂബിൻ, യൂറിയ, ക്രിയാറ്റിനിൻ നിരക്ക് വർദ്ധന എന്നിവ രോഗനിർണ്ണയത്തിൽ പരിഗണിക്കുന്നു. ബാക്ടീരിയൽ കൾച്ചർ ആണ് രോഗസ്ഥിരീകരണത്തിന് വേണ്ടത്. ബാക്ടീരിയ കൂടുതലായും കാണപ്പെടുന്നത്  രക്തത്തിലായതിനാൽ ബ്ലഡ് കൾച്ചർ നടത്തുന്നു.

## പ്രതിരോധം
*പനി, വിട്ടുമാറാത്ത ചുമ തുടങ്ങിയ ലക്ഷണങ്ങൾക്ക് മെഡിക്കൽ ഓഫീസറിൽ നിന്ന് വൈദ്യസഹായം തേടുക. 
*സ്വയ ചികിത്സ ഒഴിവാക്കുക .
*ചെളിവെള്ളം, കെട്ടിനിൽക്കുന്ന വെള്ളം തുടങ്ങിയവയിൽ കാലുകൾ കഴുകുകയോ മറ്റോ ചെയ്യാതിരിക്കുക.
*മണ്ണിൽ ജോലി ചെയ്യുന്നവർ നിർബന്ധമായും ചെരുപ്പോ ബൂട്സോ ഉപയോഗിക്കുക.
*കയ്യിലോ കാലിലോ മുറിവോ വ്രണങ്ങളോ ഉള്ളവർ വെള്ളത്തിലോ മണ്ണിലോ ഇടകലരുന്നത് പരമാവധി ഒഴിവാക്കുക.
*കുടിവെള്ളം ശുദ്ധമാണെന്ന് ഉറപ്പ് വരുത്തുക. പരമാവധി തിളപ്പിച്ച് തണുത്ത വെള്ളം ഉപയോഗിക്കുക
*ഹെൽത്ത് ഇസ്പെക്ടര്മാരുടെയും ആരോഗ്യ പ്രവർത്തകരുടെയും നിർദ്ദേശങ്ങൾ നിർബന്ധമായും പാലിക്കുക
*രക്തസാമ്പിളും മറ്റും കൈകാര്യം ചെയ്യുന്നവർ പ്രത്യേക സുരക്ഷാക്രമീകരണങ്ങൾ ഉറപ്പാക്കുക
## ചികിത്സ
മെലിയോയിഡോസിസ് ചികിത്സയെ രണ്ട് ഘട്ടങ്ങളായി തിരിച്ചിരിക്കുന്നു. ഇൻട്രാവീനസ് ഇന്റൻസീവ് ഫേസും, വീണ്ടും രോഗമുണ്ടാകുന്നതിനെ തടയുന്നതിനുള്ള ഒരു നിർമ്മാർജ്ജന ഘട്ടവും. ആൻറിബയോട്ടിക്കുകളുടെ തിരഞ്ഞെടുപ്പ് വിവിധ തരം ആൻറിബയോട്ടിക്കുകളിലേക്കുള്ള ബാക്ടീരിയയുടെ സംവേദകത്വത്തെ ആശ്രയിച്ചിരിക്കുന്നു. ബി. പെസുഡോമല്ലി ബാക്ടീരിയ സാധാരണയായി സെഫ്റ്റാസിഡൈം, മെറോപെനെം, ഇമിപെനെം, കോ-അമോക്സിക്ലാവ് എന്നിവയ്ക്ക് വിധേയമാകുന്നു. ഈ മരുന്നുകൾ ബാക്ടീരിയകളെ നിർവീര്യമാക്കാനുദ്ദേശിച്ചുള്ളതാണ്. ഡോ. സ്യൂഡോമെല്ലെയ്ക്ക് ഡോയിക്സൈക്ലിൻ, ക്ലോറാംഫെനിക്കോൾ, കോ-ട്രൈമോക്സാസോൾ എന്നിവയ്ക്കും വിധേയമാകുന്നുണ്ട്. ഈ മരുന്നുകൾ ബാക്ടീരിയയുടെ വളർച്ചയെ തടയുന്നു. എന്നിരുന്നാലും, പെൻസിലിൻ, ആംപിസിലിൻ, ഒന്നും രണ്ടും തലമുറയിലെ സെഫാലോസ്പോരിൻ, ജെന്റാമൈസിൻ, സ്ട്രെപ്റ്റോമൈസിൻ, ടോബ്രാമൈസിൻ, മാക്രോലൈഡുകൾ, പോളിമിക്സിൻ എന്നിവയെ ബാക്ടീരിയ പ്രതിരോധിക്കുന്നു.  മറുവശത്ത്, മലേഷ്യയിലെ സരാവക് പ്രദേശത്ത് ഒറ്റപ്പെട്ട് കാണുന്ന ബി. സ്യൂഡോമല്ലി ബാക്ടീരിയക്ക് ജെന്റാമൈസിൻ വിധേയമാണ് തായ്‌ലൻഡിലെ ക്ലിനിക്കൽ പരീക്ഷണങ്ങളുടെ ഫലമായി മെലിയോയിഡോസിസിനുള്ള ഒപ്റ്റിമൽ തെറാപ്പി നിർണ്ണയിക്കപ്പെട്ടു.

## അവലംബം

വർഗ്ഗം:പകർച്ചവ്യാധികൾ
വർഗ്ഗം:ബാക്ടീരിയ രോഗങ്ങൾ
ബോയിങ് എ.എച്ച്-64 അപ്പാച്ചേ ഹെലികോപ്റ്റർ

അസാമാന്യ യുദ്ധവൈദഗ്‌ധ്യം കാട്ടാൻ പര്യാപ്‌തമായ അത്യാധുനിക സംവിധാനങ്ങളോടു കൂടിയതാണ്‌ **അപ്പാച്ചേ ഹെലികോപ്റ്റർ**. യു.എസ്‌. സൈന്യം ഉപയോഗിക്കുന്ന ലോകത്തെതന്നെ മികച്ച സാങ്കേതികക്കരുത്തുള്ള വിവിധോദ്ദേശ യുദ്ധഹെലികോപ്‌ടറുകളാണ്‌ എ.എച്ച്‌.-64  കോപ്‌ടറുകൾ. 
## ഇന്ത്യയിലേക്ക്
2015 സെപ്‌റ്റംബറിലാണ്‌ 22 ബോയിങ് എ.എച്ച്-64 അപ്പാച്ചേ ഹെലികോപ്റ്ററുകൾ വാങ്ങാൻ യു.എസ്‌. സർക്കാരുമായും ബോയിങ്ങുമായും ഇന്ത്യൻ വ്യോമസേന കരാർ ഒപ്പുവച്ചത്‌. 2015ൽ പ്രധാനമന്ത്രി നരേന്ദ്ര മോദിയുടെ യുഎസ് സന്ദർശനത്തിനിടെയാണ് 13,952 കോടി രൂപയുടെ അപ്പാച്ചേ ഹെലികോപ്റ്റർ കരാർ ഒപ്പിട്ടത്. കരാർപ്രകാരം യുഎസ് യുദ്ധവിമാന കമ്പനിയായ ബോയിംഗ് നിർമിച്ച നാല് എച്ച് – 64 അപ്പാച്ചെ ഹെലികോപ്റ്ററുകൾ 2019ൽ  ഇന്ത്യക്ക് കൈമാറി. 
## പ്രതിരോധം
1991 ലെ ഒന്നാം ഗൾഫ് യുദ്ധത്തിന്റെ സമയത്ത് സംഹാര താണ്ഡവമാടിയ ഹെലികോപ്റ്ററാണ് അപ്പാച്ചേ. ഇറാഖി സൈന്യത്തിന് കനത്ത നാശമാണ് അപ്പാച്ചേ ഉണ്ടാക്കിയത്. കരയിലെ സൈനികരെയും കവചിത വാഹനങ്ങളെയും ആക്രമിക്കാൻ അപ്പാച്ചേക്ക് ശേഷിയുണ്ട്. 

മണിക്കൂറിൽ 311 കിലോമീറ്റർ വേഗതയിൽ പറക്കുന്ന അപ്പാച്ചേക്ക് ഇന്ധനമില്ലാതെ 611 മീറ്റർ പറക്കാൻ കഴിയും. 1200 പ്രാവശ്യം നിറയൊഴിക്കാൻ സാധിക്കുന്ന പീരങ്കിയും അപ്പാച്ചേ വഹിക്കുന്നുണ്ട്. പകലെന്നോ രാത്രിയെന്നോ വ്യത്യാസമില്ലാതെ അപ്പാച്ചേ പ്രവർത്തിക്കും. ഒരു മിനിറ്റിൽ താഴെ സമയം കൊണ്ട് 128 ലക്ഷ്യങ്ങളെ കണ്ടെത്താൻ അപ്പാച്ചേക്കു കഴിയും. ഒരേ സമയം 16 എതിരാളികളെ നേരിടാനും സാധിക്കും. 
## രൂപകല്പന
നീളം- 4.6 മീറ്റർ
ചിറകിന്റെ നീളം- 5.227 മീറ്റർ
വഹിക്കാൻ കഴിയുന്ന ഭാരം-6,838 കിലോഗ്രാം
## ഇതും കാണുക
ബോയിങ് സി.എച്ച്-47 ചിനൂക് ഹെലികോപ്റ്റർ

കമോവ് കെ.എ-226 ഹെലികോപ്റ്റർ
## അവലംബം

വർഗ്ഗം:ഇന്ത്യൻ സേന
വർഗ്ഗം:ഇന്ത്യൻ വ്യോമസേന
ബോയിങ് സി.എച്ച്-47 ചിനൂക് ഹെലികോപ്റ്റർ

യുഎസ് നിർമ്മിത വിവിധോദ്ദേശ്യ ഹെലികോപ്റ്ററാണ് ചിനൂക്ക്. ലോകത്ത് നിലവിലുള്ള ഏറ്റവും കരുത്തുറ്റ ലിഫ്റ്റ് ഹെലികോപ്റ്ററുകളിലൊന്നാണ് ചിനൂക്ക്. 1962 ലായിരുന്നു ഇതിന്റെ നിർമ്മാണം. തുടർന്ന് യുഎസ് സേനയുടെ ഭാഗമായി. അഫ്ഗാൻ, ഇറാഖ്, വിയറ്റ്നാം യുദ്ധങ്ങളിൽ യുഎസ് സേന ചിനൂക് ഉപയോഗപ്പെടുത്തി. വാഹനങ്ങൾക്കെത്താൻ കഴിയാത്ത ദുർഘട ഇടങ്ങളിലേക്കു സേനയ്ക്കാവശ്യമായ ഭാരമേറിയ യന്ത്രങ്ങൾ, ആയുധങ്ങൾ, പീരങ്കികൾ എന്നിവ എത്തിക്കുക എന്നതാണ് പ്രധാന ദൗത്യം. 
## പ്രത്യേകതകൾ
യുദ്ധ ടാങ്കുകളടക്കമുള്ള 12 ടൺവരെ ഭാരമുള്ള യുദ്ധസാമഗ്രികളുമായി പറക്കാനുള്ള ശേഷി ഈ ഹെലികോപ്റ്ററുകൾക്കുണ്ട്. യുദ്ധമുഖത്ത് പെട്ടെന്ന് സൈനികരെയെത്തിക്കാനും രക്ഷാപ്രവർത്തനങ്ങളുടെ ഭാഗമായി ഒട്ടേറെപ്പേരെ ഒരേസമയം ഒഴിപ്പിക്കാനും ശേഷിയുള്ളതാണ് ഈ ഹെലികോപ്റ്ററുകൾ. 55 യാത്രക്കാരെ ഒരേ സമയം ഹെലികോപ്റ്റർ ഉൾകൊള്ളും.
## ഇന്ത്യയിലേക്ക്
അമേരിക്കൻ വ്യോമയാനക്കമ്പനിയായ ബോയിങ്ങിൽ നിന്ന് ഇന്ത്യ പ്രതിരോധ സൈനിക ആവശ്യങ്ങൾക്കായി ചിനൂക് ഹെലികോപ്റ്റർ വാങ്ങുവാൻ ധാരണയായിട്ടുണ്ട്. 15 ഹെലികോപ്റ്ററുകൾ വാങ്ങാനാണ് ഇന്ത്യ ബോയിങ്ങുമായി കരാറൊപ്പിട്ടത്.  6100 അടി ഉയരത്തിൽ പറക്കാൻ സാധിക്കുന്നതിനാൽ സിയാച്ചിൻ ലഡാക്ക് പോലുള്ള ഉയർന്ന മേഖലകളിലെ സൈനിക വിന്യാസം സുഗമമാക്കാൻ ഇന്ത്യക്ക് കഴിയും. 
## ആക്രമണ ശേഷി
എതിരാളികളെ അപേക്ഷിച്ച് കൂടിയ വേഗമാണ് ചിനൂക്കിന്റെ പ്രത്യേകത. മണിക്കൂറിൽ 302 കിലോമീറ്ററാണ് പരമാവധി വേഗം. ഏകദേശം 741 കിലോമീറ്റർ വരെ ഒറ്റയടിക്ക് പറക്കാനാവും. 6100 മീറ്റർ ഉയരത്തിൽ വരെ പറക്കാനും സാധിക്കും. 3 പേരാണ് ചിനൂകിലെ ക്രൂ. അവരെ കൂടാതെ 33 മുതൽ 35 വരെ സൈനികരെയും വഹിക്കാനാവും. 10886 കിലോഗ്രാം ഭാരം വഹിക്കാനും ഈ കരുത്തനാകും. 3529 കിലോവാട്ട് വീതമുള്ള രണ്ട് ടർബോ ഷാഫ്റ്റ് എൻജിനാണ് ഹെലികോപ്റ്ററിന് കരുത്തു പകരുന്നത്. 
## ഉപയോഗിക്കുന്ന രാജ്യങ്ങൾ
നിലവിൽ യുഎസ്, ഓസ്ട്രേലിയ, അർജന്റീന, ഇറാൻ, ഇറ്റലി, ജപ്പാൻ, ഒമാൻ, സ്പെയിൻ, ദക്ഷിണ കൊറിയ, യുകെ തുടങ്ങി നിരവധി രാജ്യങ്ങളിലെ സേനകൾക്ക് ഈ ഹെലികോപ്റ്ററുണ്ട്. വിവിധ മോഡലുകളിലായി ഇതുവരെ ഏകദേശം 1500ൽ അധികം ഹെലികോപ്റ്ററുകൾ കമ്പനി നിർമിച്ചിട്ടുണ്ട്. 
## ഇതും കാണുക
ബോയിങ് എ.എച്ച്-64 അപ്പാച്ചേ ഹെലികോപ്റ്റർ

കമോവ് കെ.എ-226 ഹെലികോപ്റ്റർ
## അവലംബം

വർഗ്ഗം:ഇന്ത്യൻ സേന
വർഗ്ഗം:ഇന്ത്യൻ വ്യോമസേന
മളാക്ക

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് **മളാക്ക.** തെക്കുംകര ഗ്രാമപഞ്ചായത്തിലാണ് ഇത് സ്ഥിതി ചെയ്യുന്നത്.

## ഭൂമിശാസ്ത്രം
ഇന്ത്യയിലെ മധ്യ കേരളത്തിലെ തൃശൂർ ജില്ലയിലാണ് മളാക്ക ഗ്രാമം സ്ഥിതി ചെയ്യുന്നത്. 10.37°N 76.17°E അക്ഷാംശരേഖാംശങ്ങളിലാണ് ഈ ഗ്രാമം സ്ഥിതി ചെയ്യുന്നത്, ശരാശരി 2.83 മീറ്റർ ഉയരവുമുണ്ട്.

## കാലാവസ്ഥ
കോപ്പൻ കാലാവസ്ഥാ വർഗ്ഗീകരണ പ്രകാരം, തൃശ്ശൂർ നഗരത്തിലെ ഈ പ്രദേശത്ത് ഉഷ്ണമേഖലാ മൺസൂൺ കാലാവസ്ഥയാണ് അനുഭവപ്പെടുന്നത്.മാർച്ച് മുതൽ മെയ് വരെയുള്ള ഇവിടുത്തെ വേനൽക്കാലം വർഷത്തിലെ ഏറ്റവും ചൂടേറിയ സമയമാണ് . ഉയർന്ന അളവിലുള്ള ചൂടും ഈർപ്പവും കാരണം ഇവിടുത്തെ വേനൽക്കാല മാസങ്ങൾ അസ്വസ്ഥത സൃഷ്ടിക്കുന്നു. അമിതമായ ഈർപ്പത്തോടൊപ്പം പകൽസമയത്തെ താപനില 36 മുതൽ 38°C വരെ ഉയരാം. വേനൽക്കാലത്തിനു ശേഷം ജൂൺ മുതൽ സെപ്റ്റംബർ വരെ തെക്കുപടിഞ്ഞാറൻ മൺസൂൺ വരുന്നു. ഒക്ടോബർ, നവംബർ മാസങ്ങൾ പോസ്റ്റ് മൺസൂൺ കാലമാണ്. ഡിസംബർ മുതൽ ഫെബ്രുവരി വരെയുള്ള ശൈത്യകാലം പശ്ചിമഘട്ടത്തിൽ നിന്നുള്ള കാറ്റ് കാരണം തണുപ്പുള്ളതും കാറ്റുള്ളതുമാണ്. ശൈത്യകാലം പൊതുവെ വരണ്ടതും വർഷത്തിലെ മറ്റ് മാസങ്ങളെ അപേക്ഷിച്ച് ഈർപ്പം കുറവുമാണ്. രാവിലെ താപനില സാധാരണയായി തണുപ്പായിരിക്കും മാത്രമല്ല പകൽ താപനില 30 °C വരെയായിരിക്കും.

## അവലംബം


വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
റോസ ബോൺഹൂർ (അന്ന എലിസബത്ത് ക്ലമ്പ്‌കെ)

1898-ൽ അന്ന എലിസബത്ത് ക്ലമ്പ്‌കെ വരച്ച ചിത്രമാണ് **റോസ ബോൺഹൂർ**. ഫ്രഞ്ച് കലാകാരിയായ റോസ ബോൺഹീറിന്റെ ഈ ചിത്രം 1922 മുതൽ മെട്രോപൊളിറ്റൻ മ്യൂസിയം ഓഫ് ആർട്ട് ശേഖരത്തിൽ സംരക്ഷിക്കുന്നു.

## ആദ്യകാല ചരിത്രവും സൃഷ്ടിയും
ക്ലം‌പ്കെ വളരെക്കാലമായി ആരാധിച്ചിരുന്ന ഒരു കലാകാരിയായിരുന്നു ബോൺഹൂർ. രണ്ട് ആർട്ടിസ്റ്റുകളും 1898 ന് മുമ്പ് കുറച്ച് കാലം ആശയവിനിമയം നടത്തിയിരുന്നു.ഡഗ്ലസ് മില്ലർ കുടുംബാംഗങ്ങളുമായുള്ള സംഭാഷണമാണ് ബോൺഹീറിനെ വരയ്ക്കാൻ ക്ലമ്പ്‌കെയെ പ്രേരിപ്പിച്ചത്. 1897 സെപ്റ്റംബർ 14 ന് അവരുടെ ഛായാചിത്രം വരയ്ക്കാമോ എന്ന് ചോദിച്ചു കൊണ്ട് ക്ലം‌പ്കെ ബോൺ‌ഹീറിന് ഒരു കത്തെഴുതി. 1898 മാർച്ച് 31 ന് ബോൺഹൂർ പ്രതികരിച്ചു. പ്രിയ മാഡെമോയ്‌സെൽ, ഛായാചിത്രത്തിനായി ഞാൻ നിങ്ങളുടെ പക്കലുണ്ട്."

1898 ജൂണിൽ ക്ലം‌പ്കെ ഛായാചിത്രത്തിന്റെ ചിത്രീകരണം ആരംഭിച്ചു. സ്ത്രീകളുടെ വസ്ത്രത്തിൽ പോസ് ചെയ്യാൻ റോസ ബോൺഹൂർ സ്വയം സമ്മതിച്ചതിൽ സന്തോഷമുണ്ടെന്ന് ക്ലമ്പ്‌കെ എഴുതി. “ദീർഘനേരം ഇരിക്കാൻ കഴിയാത്തതിനാൽ ബോൺ‌ഹെർ‌ എല്ലാ ദിവസവും ക്ലം‌പ്കെയ്ക്ക് വേണ്ടി പോസ് ചെയ്തില്ല.ക്ലമ്പ്‌കെയ്ക്ക് വേണ്ടി അവർ പോസ് ചെയ്ത സമയങ്ങളിൽ, രണ്ട് കലാകാരികളും കലയെയും സാഹിത്യത്തെയും കുറിച്ച് സംസാരിച്ചു. കഥകൾ പറഞ്ഞു, മതത്തെയും ധാർമ്മികതയെയും കുറിച്ച് ചർച്ച ചെയ്തു.ചിത്രരചനയെക്കുറിച്ചുള്ള ക്ലമ്പ്‌കെയുടെ രചനയും ബോൺഹൂർ നിർദ്ദേശിച്ചു. സ്കെച്ചിംഗിനെക്കുറിച്ചും കലാസൃഷ്‌ടിയെക്കുറിച്ചും അവരുടെ നിർദ്ദേശങ്ങൾ ക്ലമ്പ്‌കെ പാലിക്കാൻ ആഗ്രഹിച്ചു. ചിത്രരചനയുടെ നിർമ്മാണത്തിനിടയിലുള്ള സംഭാഷണത്തിന്റെയും ഇടപെടലുകളും ബോൺഹീറിനെ ക്ലമ്പ്‌കെയുമായി "പ്രണയത്തിലായ ഒരു സ്ത്രീയായി" കാണിക്കുന്നുവെന്ന് മരിയ ടാംബൗക്കോ എഴുതുന്നു.

## വിവരണവും വ്യാഖ്യാനവും
ഫ്രഞ്ച് ചിത്രകാരി റോസ ബോൺഹീറിനെ ഈ ചിത്രത്തിൽ ചിത്രീകരിച്ചിരിക്കുന്നു.ബോൺഹീറിന്റെ ജീവിതത്തിനും പ്രവർത്തനത്തിനുമിടയിലുള്ള ഒരു ജീവചരിത്രകാരി കൂടിയായിരുന്നു ക്ലമ്പ്‌കെ. ബോൺഹീറിനെ അവളുടെ ഇരിപ്പിടത്തിൽ ഇരിക്കുന്നതും ലെജിയൻ ഓഫ് ഓണറിന്റെ മെഡൽ ധരിക്കുന്നതും ചിത്രീകരിച്ചിരിക്കുന്നു. നീളമുള്ള ഫ്രോഗ് കോട്ടും വടിവൊത്ത വെളുത്ത കോളറും ബോൺഹൂർ ധരിച്ചിരിക്കുന്നു.അവരുടെ കയ്യിൽ ഒരു ഡ്രോയിംഗും ഈസലും കാണപ്പെടുന്നു. മൂന്ന് കുതിരകളുടെ ചിത്രത്തിന്റെ തുടക്കമാണ് ഈസലിൽ.ബോൺഹീറിന്റെ മുഖത്തിന്റെ ഭാവം ബ്രിട്ട സി. ഡ്വെയർ പറയുന്നതനുസരിച്ച്, “സംശയപരവും പ്രകോപനപരവുമായവയ്ക്കിടയിൽ സഞ്ചരിക്കുന്നു“..ക്ലം‌പ്കെ ഫ്രാൻസിലെ ബോൺ‌ഹീറിനൊപ്പം അവരുടെ കൂട്ടുകാരിയായി തുടർന്നു. 1899-ൽ ബോൺഹീറിന്റെ മരണത്തിൽ, ഛായാചിത്രം മത്സരിച്ച് ഒരു വർഷം കഴിഞ്ഞപ്പോൾ, ഫോം‌ടൈൻ‌ബ്ലോവിനടുത്തുള്ള ചാറ്റോ ഡി ബൈയിലെ ബോൺ‌ഹീറിൻറെ വീടും സ്റ്റുഡിയോയും ക്ലം‌പ്കെക്ക് അവകാശമായി ലഭിച്ചു. 1922 വരെ ക്ലമ്പ്‌കെയുടെ സഹോദരിയും ഏജന്റുമായ ഡൊറോത്തിയ റോബർട്ട്സും ഈ ഛായാചിത്രം സ്വന്തമാക്കിയിരുന്നു. ആ വർഷം, ക്ലം‌പ്കെ ഈ ചിത്രം മെട്രോപൊളിറ്റൻ മ്യൂസിയം ഒഫ് ആർട്ടിന് സമ്മാനിച്ചു. 

## അവലംബം

### ഉറവിടങ്ങൾ
* 
* 
* 
* 

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വേസ് വിത്ത് ലിഡ് (റെനെ ക്രെവൽ)

1926-ൽ റെനെ ക്രെവൽ ചിത്രീകരിച്ച ഒരു പോർസലൈൻ വേസ് ആണ് **വേസ് വിത്ത് ലിഡ്.** മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം സൂക്ഷിച്ചിരിക്കുന്നത്.
## സൃഷ്ടി
പാരീസിനടുത്തുള്ള സോവ്രസ് വർക്ക് ഷോപ്പുകളിലെ ഒരു കരകൗശല വിദഗ്ദ്ധൻ ഒരു സ്റ്റോക്ക് പോർസലൈൻ ശൂന്യമായി പകർത്തി ക്രവെൽ അലങ്കാര പെയിന്റിംഗ് രൂപകൽപ്പന ചെയ്തു ചിത്രീകരിച്ചു.

## വിവരണവും വ്യാഖ്യാനവും
ഒരു ഫൗവിസ്റ്റ് ശൈലിയിലാണ് വേസ് വരച്ചിരിക്കുന്നത്. ഫൗവിസം 1905 മുതൽ 1907 വരെ ചിത്രകലയിൽ നീണ്ടുനിന്നെങ്കിലും, അതിന്റെ സ്വാധീനം 1920 കളിൽ അലങ്കാര കലകളിൽ നിലനിന്നിരുന്നു. ഈ പാത്രത്തിന്റെ അലങ്കാരത്തിൽ ഇടതൂർന്ന സമ്പന്നമായ നിറങ്ങൾ, നാടൻ ബ്രഷ് സ്ട്രോക്കുകൾ, സ്റ്റൈലിന്റെ സവിശേഷതയായ 	ഔപചാരിക ലളിതവൽക്കരണം എന്നിവ ഉപയോഗിക്കുന്നു. എഴുത്തുകാരനും ചിത്രകാരനുമായ ക്രെവൽ അലങ്കാര രൂപകൽപ്പന ചെയ്തു. ഇത് പാരീസിനടുത്തുള്ള സാവ്രെസ് വർക്ക് ഷോപ്പുകളിലെ ഒരു കരകൗശലക്കാരൻ ഒരു സ്റ്റോക്ക് ശൂന്യമായ പോർസലൈനിൽ ചിത്രീകരിച്ചു.

## ചിത്രകാരനെക്കുറിച്ച്

സർറിയലിസ്റ്റ് പ്രസ്ഥാനവുമായി ബന്ധപ്പെട്ട ഒരു ഫ്രഞ്ച് എഴുത്തുകാരനായിരുന്നു റെനെ ക്രീവൽ. പാരീസിലെ ബൂർഷ്വാസിയുടെ മതപരമായ കുടുംബത്തിലാണ് ക്രെവൽ ജനിച്ചത്. പതിനാലാമത്തെ വയസ്സിൽ, ജീവിതത്തിലെ ദുഷ്‌കരമായ ഘട്ടത്തിൽ പിതാവ് തൂങ്ങിമരിച്ചു. പാരീസ് സർവകലാശാലയിൽ ക്രെവൽ ഇംഗ്ലീഷ് പഠിച്ചു. ആൻഡ്രെ ബ്രെട്ടനെ കണ്ടുമുട്ടുകയും 1921 ൽ സർറിയലിസ്റ്റ് പ്രസ്ഥാനത്തിൽ ചേരുകയും ചെയ്തു. ക്രീവലിന്റെ സ്വവർഗരതിയും പ്രസ്ഥാനം ദുഷിച്ചതാണെന്ന ബ്രെട്ടന്റെ വിശ്വാസവും കാരണം 1923 ഒക്ടോബറിൽ അദ്ദേഹത്തെ ഒഴിവാക്കി.
## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ശേഖരം
ബ്രോക്കൺ എഗ്സ് (മെട്രോപൊളിറ്റൻ മ്യൂസിയം ഓഫ് ആർട്ട്)

പതിനെട്ടാം നൂറ്റാണ്ടിന്റെ മധ്യത്തിൽ ഫ്രഞ്ച് ആർട്ടിസ്റ്റ് ജീൻ-ബാപ്റ്റിസ്റ്റ് ഗ്രീസ് ചിത്രീകരിച്ച ഒരു എണ്ണഛായാചിത്രമാണ് **ബ്രോക്കൺ എഗ്സ്.**" ഈ ചിത്രത്തിൽ തകർന്ന മുട്ടകൾ" ചർച്ച ചെയ്യുന്ന ഒരു കുടുംബത്തെ ചിത്രീകരിക്കുന്നു. പെൺകുട്ടിയുടെ കന്യകാത്വം നഷ്ടപ്പെടുന്നതിനെക്കുറിച്ചുള്ള ഒരു രൂപകമായിരിക്കാം ഇതിലെ പ്രമേയം.മെട്രോപൊളിറ്റൻ മ്യൂസിയം ഓഫ് ആർട്ടിലെ ഗാലറി 631ൽ ഈ ചിത്രം പ്രദർശിപ്പിച്ചിരിക്കുന്നു.

## വിവരണം
1757-ലെ പാരീസ് സലൂണിൽ ചിത്രം പ്രദർശിപ്പിക്കുമ്പോൾ ബ്രോക്കൺ എഗ്സിന് അനുകൂലമായ അഭിപ്രായം ലഭിച്ചു. ഭൃത്യയായ യുവതിക്ക് എന്തു കുലീനതയുണ്ടെന്ന് ഒരു വിമർശകൻ കുറിച്ചിരുന്നു.

ചിത്രം റോമിൽ ചിത്രീകരിച്ചതായിരുന്നു. പക്ഷേ പ്രധാന ഉറവിടം പതിനേഴാം നൂറ്റാണ്ടിലെ ഫ്രാൻസ് വാൻ മിയറിസ് ദി എൽഡർ (സ്റ്റേറ്റ് ഹെർമിറ്റേജ് മ്യൂസിയം, സെന്റ് പീറ്റേഴ്‌സ്ബർഗ്) ചിത്രീകരിച്ച ഡച്ച് ചിത്രമായിരിക്കാം. തകർന്ന മുട്ടകൾ പെൺകുട്ടിയുടെ കന്യകാത്വം നഷ്ടപ്പെടുന്നതിന്റെ പ്രതീകമായി ചിത്രീകരിച്ചിരിക്കുന്നു.

## ചിത്രകാരനെക്കുറിച്ച്

ഛായാചിത്രങ്ങൾ, വർഗ്ഗ രംഗങ്ങൾ, ചരിത്ര ചിത്രങ്ങൾ എന്നിവ ചിത്രീകരിക്കുന്ന ഒരു ഫ്രഞ്ച് ചിത്രകാരനായിരുന്നു ജീൻ-ബാപ്റ്റിസ്റ്റ് ഗ്രീസ്. 1759, 1761, 1763 എന്നീ വർഷങ്ങളിൽ ഗ്രീസിൽ അദ്ദേഹത്തിന്റെ ചിത്രങ്ങൾ പ്രദർശിപ്പിച്ചു. 1765-ൽ അദ്ദേഹം തന്റെ അധികാരങ്ങളുടെയും പ്രശസ്തിയുടെയും ഉന്നതിയിലെത്തി. ആ വർഷം കുറഞ്ഞത് പതിമൂന്ന് ചിത്രങ്ങളെങ്കിലും അദ്ദേഹത്തെ പ്രതിനിധീകരിച്ചു. അവയിൽ ലാ ജീൻ ഫില്ലെ ക്വി പ്ലെർ മകൻ ഓയ്‌സോ മോർട്ട്, ലാ ബോൺ മേരെ, ലെ മൗവൈസ് ഫിൽസ് പുനി (ലൂവ്രെ), ലാ മാലിഡിക്ഷൻ പറ്റെർനെല്ലെ (ലൂവ്രെ) എന്നിവ ഉൾപ്പെടുന്നു.

## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
കമോവ് കെ.എ-226 ഹെലികോപ്റ്റർ

സൈനിക–സൈനികേതര ആവശ്യങ്ങൾക്ക് ഉപയോഗിക്കാവുന്ന റഷ്യൻ നിർമ്മിത ഹെലികോപ്റ്ററാണ് കമോവ്. റഷ്യൻ കമ്പനിയായ റോസ്ടെക് സ്റ്റേറ്റ് കോർപറേഷനാണു കമോവ് ഹെലികോപ്റ്ററിന്റെ നിർമാതാക്കൾ. നിലവിൽ റഷ്യ മാത്രമാണ് കമോവ് ഹെലികോപ്റ്ററുകൾ ഉപയോഗിക്കുന്നത്. 
## പ്രത്യേകതകൾ
ലഘു ഇരട്ടഎൻജിൻ ബഹുദൗത്യ ഹെലികോപ്റ്ററുകളായ കമോവ് സൈനിക ആവശ്യങ്ങളെ കൂടാതെ രക്ഷാപ്രവർത്തനത്തിനും ഉപയോഗിക്കാം. ഭാരം കുറഞ്ഞ റോട്ടറുകളാണു (ഫാൻ) മറ്റൊരു പ്രത്യേകത. ഇതുമൂലം റോട്ടറുകൾ പ്രവർത്തിക്കുമ്പോഴും ഹെലികോപ്റ്ററിനു സമീപത്തേക്കു സുരക്ഷിതമായി പോകാൻ കഴിയും. മികച്ച സുരക്ഷാ സംവിധാനവും മികച്ച പ്രതികരണശേഷിയുമുണ്ട്. കുമിളയുടെ ആകൃതിയുള്ള (ബബിൾ മോഡൽ) കോക്പിറ്റാണ് ഇതിന്റേത്. വളരെ കുറഞ്ഞ സമയത്തിനുള്ളിൽ യാത്രാ ഹെലികോപ്റ്ററായോ ചരക്കു ഹെലികോപ്റ്ററായോ രൂപമാറ്റം വരുത്താനും സാധിക്കും. സിയാച്ചിൻ പോലുള്ള മലനിരകളിലും അതിർത്തി കടന്നുള്ള ആക്രമണങ്ങൾക്കും പട്ടാളക്കാരെ എത്തിക്കാനും കമോവിന് സാധിക്കും. 
## നിർമ്മാണം, കൈമാറ്റം
അത്യാധുനിക റഷ്യൻ നിർമ്മിത ഹെലികോപ്റ്ററാണ് കമോവ് ഹെലികോപ്റ്ററുകൾ . അടുത്ത 2020നുള്ളിൽ തന്നെ 200 കമോവ് കോപ്റ്ററുകൾക്ക് ഇന്ത്യയ്ക്ക് ലഭിക്കാനാണ് സാധ്യത. 40 കോപ്റ്ററുകൾ റഷ്യയിലും 160 കമോവുകൾ ഇന്ത്യയിലുമാണ് നിർമ്മിക്കുക. കമോവ് ലൈറ്റ് ഹെലികോപ്ടറുകൾ നിർമ്മിക്കാൻ റഷ്യയുടെ റോസ്ടെക് സ്റ്റേറ്റ് കോർപറേഷൻ, ഹിന്ദുസ്ഥാൻ എയ്റോനോട്ടിക്സ് ലിമിറ്റഡുമായി നേരത്തെ തന്നെ ധാരണയിലെത്തിയതാണ്. മേക് ഇന്ത്യ പദ്ധതിയുടെ ഭാഗമായാണ് പദ്ധതി നടപ്പാക്കുക.  
## സൈനികശേഷി
പൈലറ്റുമാരടക്കം 11 പേർക്ക് യാത്ര ചെയ്യാവുന്ന കമോവിൽ 1,500 കിലോഗ്രാം വരെ കൊണ്ടുപോകാൻ കഴിയും. മണിക്കൂറിൽ 205 കിലോമീറ്റർ വേഗതയിൽ പറക്കുന്ന കമോവിൽ തുടർച്ചയായി 600 കിലോമീറ്റർ വരെ യാത്ര ചെയ്യാം. 
## ഇതും കാണുക
ബോയിങ് എ.എച്ച്-64 അപ്പാച്ചേ ഹെലികോപ്റ്റർ

ബോയിങ് സി.എച്ച്-47 ചിനൂക് ഹെലികോപ്റ്റർ
## അവലംബം

വർഗ്ഗം:ഇന്ത്യൻ സേന
വർഗ്ഗം:ഇന്ത്യൻ വ്യോമസേന
ദേര സച്ച സൗദ

ബലൂചിസ്താനിൽനിന്ന്‌ ഹരിയാണയിലെ സിർസയിലെത്തിയ മസ്താന ബലൂചിസ്താനി എന്ന ആത്മീയനേതാവ് 1948-ൽ സ്ഥാപിച്ച ആരാധനാസമ്പ്രദായമാണ് **ദേരാ സച്ചാ സൗദ**. യഥാർഥസത്യത്തിന്റെ ഇരിപ്പിടം എന്നാണ് ഈ പദത്തിന്റെ അർഥം. 
## പ്രവർത്തനങ്ങൾ
സർവമതാശ്ളേഷം, മനുഷ്യകാരുണ്യപ്രവർത്തനങ്ങൾ, ലഹരിവിമുക്തപ്രവർത്തനങ്ങൾ സാമൂഹിക പ്രവർത്തനങ്ങൾ സത്സംഗങ്ങൾ എന്നതൊക്കെയാണ്‌ വിഭാഗത്തിന്റെ പ്രഖ്യാപിത ലക്ഷ്യങ്ങളും പ്രവർത്തനങ്ങളും.   ലോകത്തെമ്പാടുമായി ഒട്ടേറെ ആശ്രമങ്ങളും (ദേരകൾ) സ്കൂളുകളും സ്ഥാപനങ്ങളും കേരളമുൾപ്പെടെയുള്ള സ്ഥലങ്ങളിൽ ഭൂമിയും കോടികളുടെ ആസ്തികളും ദേരാ സച്ചാ സൗദയ്ക്കുണ്ട്.  പ്രേമികൾ എന്നറിയപ്പെടുന്ന ദേരായുടെ അനുയായികളുടെ കൂറും അനുസരണയും അന്ധമാണ്. ഇപ്പോൾ ദേരാ സച്ചാ സൗദയുടെ ആത്മീയഗുരു ഗുർമീത് റാം റഹിം സിങ് ആണ്. 
## ഇതും കാണുക
ഗുർമീത് റാം റഹിം സിങ്
## അവലംബം

## പുറം കണ്ണികൾ

* 
* SaintGurmeetRamRahimSinghJiInsan.org

വർഗ്ഗം:പുതിയ മത പ്രസ്ഥാനങ്ങൾ
കാർപൂളിംഗ്

കാർ യാത്രകൾ പങ്കിടുന്നതിലൂടെ ഒന്നിലധികം ആളുകൾ ഒരു കാറിൽ യാത്രചെയ്യുകയും,  നിരവധി വാഹനങ്ങൾ നിരത്തിലിറക്കുന്നത് ഒഴിവാക്കപ്പെടുകയും ചെയ്യുന്നതിനെ **കാർപൂളിംഗ്** (കാർ പങ്കിടൽ, സവാരി പങ്കിടൽ) എന്ന് വിളിക്കുന്നു. ഓൺലൈൻ ഗതാഗത നെറ്റ്‌വർക്ക് കമ്പനിയായ യൂബറിന്റെ വരവോടെയാണ് കാർപൂളിംഗ് വ്യാപകമായത്.  കാർപൂൾ യാത്രകളിൽ ഭൂരിഭാഗവും (60% ത്തിൽ കൂടുതൽ) കുടുംബാംഗങ്ങൾ ആണെങ്കിൽ അതിനെ "ഫാം-പൂളുകൾ" എന്നു വിളിക്കുന്നു. 
## പ്രയോജനങ്ങൾ
ഒരു വാഹനം കൂടുതൽ ആളുകൾ ഉപയോഗിക്കുന്നതിലൂടെ, കാർപൂളിംഗ് ഓരോ വ്യക്തിയുടെയും യാത്രാ ചെലവ് കുറയ്ക്കുന്നു: ഇന്ധനച്ചെലവ്, ടോൾ, ഡ്രൈവിംഗിന്റെ സമ്മർദ്ദം എന്നിവയും ഒഴിവാക്കുന്നു. യാത്രകൾ പങ്കിടുന്നതുവഴി അന്തരീക്ഷ മലിനീകരണം, കാർബൺ ബഹിർഗമനം, റോഡുകളിലെ ഗതാഗതക്കുരുക്ക്, പാർക്കിംഗ് സ്ഥലങ്ങളുടെ ആവശ്യകത എന്നിവ കുറയ്ക്കുന്നതിനാൽ കാർപൂളിംഗ് കൂടുതൽ പരിസ്ഥിതി സൗഹൃദവും സുസ്ഥിരവുമായ യാത്രാമാർഗ്ഗമാണ്. അധിക മലിനീകരണം അല്ലെങ്കിൽ ഉയർന്ന ഇന്ധനവിലയുള്ള സമയങ്ങളിൽ കാർപൂളിംഗിനെ അധികൃതർ പ്രോത്സാഹിപ്പിക്കുന്നു. ഒരു കാറിന്റെ മുഴുവൻ ഇരിപ്പിട ശേഷിയും ഉപയോഗിക്കുന്നതിനുള്ള ഒരു നല്ല മാർഗ്ഗമാണ് കാർപൂളിംഗ്. 

മെട്രോ സിറ്റികളിലും മറ്റും ജോലി ചെയ്യുന്നവർക്കും, കൂടുതൽ ജനസാന്ദ്രത ഉള്ള സ്ഥലങ്ങളിൽ താമസിക്കുന്നവർക്കും കാർപൂൾ യാത്ര കൂടുതൽ പ്രയോജനകരമാണ്. എന്നിരുന്നാലും, ജോലിസ്ഥലത്ത് കൂടുതൽ സമയം ചെലവഴിക്കുന്ന ആളുകൾ, പ്രായമായവർ, വീട്ടുടമസ്ഥർ എന്നിവരിൽ കാർപൂളിംഗ് സാധ്യത വളരെ കുറവാണ്. 
## അവലംബം

വർഗ്ഗം:വാഹനം
ഒരു മേഖല, ഒരു പാത (ഒബോർ)

പൗരാണിക വ്യാപാരപാതയായ സിൽക്ക് റൂട്ട് പുനരുജ്ജീവിപ്പിക്കുകയെന്ന ലക്ഷ്യം വെച്ചു കൊണ്ടുള്ള ചൈനയുടെ സ്വപ്നപദ്ധതിയാണ് **വൺ ബെൽറ്റ്, വൺ റോഡ് (ഒരു മേഖല, ഒരു പാത)**. മധ്യ ഏഷ്യയിലേക്കും യൂറോപ്പിലേക്കും സാമ്പത്തിക പാത തുറക്കാൻ ചൈന ഇതുവഴി ലക്ഷ്യമിടുന്നു.
ദക്ഷിണ-മധ്യ ഏഷ്യയിൽ ആധിപത്യവും യൂറോപ്പിൽ സാന്നിധ്യവും ഉറപ്പാക്കുകയെന്ന ലക്ഷ്യത്തോടെയാണ് ഈ പദ്ധതി പ്രവർത്തിക്കുന്നത് , 
 (**One Belt One Road** (**OBOR**)) പദ്ധതി ചൈന അവതരിപ്പിച്ചത്. 

## പ്രത്യേകതകൾ
ഈ പാതയ്ക്ക് ഏഷ്യ – യൂറോപ്പ് – ആഫ്രിക്കൻ ഭൂഖണ്ഡങ്ങളിലായി ആറായിരത്തിലേറെ കിലോമീറ്റർ നീളമുണ്ടാകും. ചൈനയുടെ വ്യാപാരം വർധിപ്പിക്കാൻ സഹായകരമാകുമെന്ന് വിശ്വസിക്കപ്പെടുന്ന ഈ പദ്ധതിക്ക് ഏഷ്യൻ രാജ്യങ്ങളുമായി മികച്ച ബന്ധമുണ്ടാക്കാനാകും. ഉത്‌പാദനമേഖലയിലെ ആധിപത്യം ഊട്ടിയുറപ്പിച്ച് മേഖലയിൽ സാമ്പത്തിക ശാക്തീകരണം വർധിപ്പിക്കുക എന്നതാണ് ഒബോറിലൂടെ ചൈന ലക്ഷ്യമിടുന്നത്. ഇതോടനുബന്ധിച്ച് പാകിസ്താൻ, ശ്രീലങ്ക, ബംഗ്ലാദേശ്, നേപ്പാൾ എന്നീ രാജ്യങ്ങളിലെ അടിസ്ഥാന സൗകര്യവികസന മേഖലകളിൽ ചൈന വൻനിക്ഷേപവും ഇറക്കിയിട്ടുണ്ട്. 

## ആശങ്ക
പദ്ധതിയുടെ ഭാഗമായ പാകിസ്താൻ – ചൈന സാമ്പത്തിക ഇടനാഴി കടന്നുപോകുന്നത് പാക്ക് അധിനിവേശ കശ്മീരിലൂടെയാണ്. ഇത് ഇന്ത്യയുടെ പരമാധികാരത്തോടുള്ള വെല്ലുവിളിയിട്ടാണ് ഇന്ത്യ കാണുന്നത്.  ഇന്ത്യയ്ക്കു തന്ത്രപരമായി പങ്കാളിത്തമുള്ള നിരവധി രാജ്യങ്ങളിൽ കടന്നുകയറാനുള്ള ശ്രമം കൂടിയാണു പദ്ധതിയിലൂടെ ചൈന നടത്തുന്നത്.

## നിക്ഷേപം
പദ്ധതിയിൽ ചൈന 12,400 കോടി ഡോളർ (എട്ടു ലക്ഷം കോടി രൂപ) നിക്ഷേപിച്ചിട്ടുണ്ട്. ഏഷ്യയും ആഫ്രിക്കയും യൂറോപ്പും അതിനപ്പുറമുള്ള രാജ്യങ്ങളും തമ്മിൽ വാണിജ്യബന്ധം സ്ഥാപിക്കുന്നതിനുള്ള ഈ സ്വപ്നപദ്ധതി 2013-ലാണ് ചൈന പ്രഖ്യാപിച്ചത്. പദ്ധതിയുടെ ഭാഗമായി വികസ്വരരാജ്യങ്ങൾക്ക് ചൈന 900 കോടി ഡോളറിന്റെ (57,757 കോടി രൂപ) സഹായം നൽകുന്നുണ്ട്. വാണിജ്യത്തിനാവശ്യമായ അടിസ്ഥാനസൗകര്യം ഒരുക്കുന്നതിനായാണ് ഇത്. 
## സിപെക്
ഒബോറിന്റെ ഭാഗമായുള്ള ചൈന-പാകിസ്താൻ സാമ്പത്തിക ഇടനാഴിയാണ് **സിപെക്** (China-Pakistan Economic Corridor-CPEC).  ചൈനയുടെ ഷിൻജിയാങ് പ്രവിശ്യയെ പാകിസ്താനിലെ ഗ്വദർ തുറമുഖവുമായി ബന്ധിപ്പിക്കുകയാണ് സിപെക് വഴി ലക്ഷ്യമിടുന്നത്.   3000 കി.മീ. നീളമുള്ള ഈ ഇടനാഴി ഗിൽജിത് ബാൾട്ടിസ്താനിലൂടെയാണ് കടന്നുപോകുന്നത്. 
പാകിസ്താനിലെ താലിബാന്റെ കേന്ദ്രമായ ബലൂചിസ്താനിലാണ് ഗ്വാദർ തുറമുഖം. ഷിൻജിയാങ് ആകട്ടെ ചൈനയിലെ മുസ്ലിം ന്യൂനപക്ഷമായ ഉയിറുക്കളുടെ കേന്ദ്രവും. ഇവിടം ചൈനീസ് തീവ്രവാദത്തിന്റെ കേന്ദ്രമായും അറിയപ്പെടുന്നു. ഭീകരരുടെ സഞ്ചാരപാതയായി ഇതുമാറാൻ എളുപ്പമാണെന്ന ആശങ്ക നിലനിൽക്കുന്നുണ്ട്. മാത്രമല്ല, ഗ്വാദർ തുറമുഖം ഭാവിയിൽ പാകിസ്താന്റെ നാവിക ആസ്ഥാനമായി മാറാൻ ഇടയുണ്ട്. ചൈനീസ് പങ്കാളിത്തത്തോടെ പണിയുന്ന ഈ തുറമുഖത്ത് ചൈനീസ് നാവികസേനയ്ക്കും ഇടമുണ്ടാകും. പാകിസ്താനും ശ്രീലങ്കയും നേപ്പാളും ഒബോറിൽ പങ്കാളികളാകുന്നുണ്ട്. ഇതിൽ നിന്നുവിട്ടുനിന്നാലും ഫലത്തിൽ കരമാർഗവും ജലമാർഗവും ഇന്ത്യ വളയപ്പെടാം.

## അവലംബം

വർഗ്ഗം:ഏഷ്യൻ രാജ്യങ്ങൾ
വർഗ്ഗം:ചൈന
ആധിപത്യം

ശ്രീകുമാരൻ തമ്പി സംവിധാനം ചെയ്ത് 1983-ൽ പുറത്തിറങ്ങിയ മലയാള ചലച്ചിത്രമാണ് ***ആധിപത്യം*** പ്രേം നസീർ, മധു, ലക്ഷ്മി, നെടുമുടി വേണു തുടങ്ങിയവർ അഭിനയിച്ച ഈ ചിത്രം സൌപർണ്ണിക ആർട്സ് നിർമ്മിച്ചതാണ്. ശ്രീകുമാരൻ തമ്പി എഴുതിയ വരികൾക്ക് ശ്യാം സംഗീതസംവിധാനം നിർവഹിച്ചു

## കഥാംശം
പോലീസ് ഓഫീസർ രവീന്ദ്രനും(പ്രേംനസീർ) ഭാര്യ വിലാസിനിയും(ലക്ഷ്മി)  കോടീശ്വരനായ അവളുടെ അച്ഛൻ മേനോന്റെ(ബാലൻ. കെ. നായർ)  വസതിയിലാണ് താമസം, പക്ഷേ ഈ ആർഭാടങ്ങളോട് അയാൾക്ക് താത്പര്യമില്ല. തന്റെ ജോലിയിലാണ് അയാളുടെ ശ്രദ്ധ. അതുകൊണ്ട് തന്നെ അച്ഛനും ഭർത്താവിനുമിടയിൽ വിലാസിനി ഞരുങ്ങുന്നു. സുലൈമാനും(മധു)  ആമിനയും(കെ.ആർ. വിജയ)  ജോലി അന്വേഷിച്ച് ആ നഗരത്തിലെത്തുന്നു. ഉഡായിപ്പുകാരനായ കുഞ്ഞിരാമനാണ്(കുതിരവട്ടം പപ്പു)  അയാളെ അങ്ങോട്ട് കൊണ്ടുവരുന്നത്. അയാൾ രവീന്ദ്രൻ വഴി കമ്പനിയിൽ ഡ്രൈവർ ആകുന്നു. മേനോന്റെ പാർട്ട്ണർ രാജേന്ദ്രനു(ടി.ജി. രവി)  പല കള്ളക്കടത്തും ഉണ്ടെന്ന് എസ് ഐ അറിയുന്നു. അതിൽ ഒരാളായ ആന്റണിയെ(നെടുമുടി വേണു)  കയ്യിലെടുത്ത് കാര്യങ്ങൾ മനസ്സിലാക്കുന്നു. സുലൈമാന്റെ ഭാര്യ എസ് ഐ യുടെ നാട്ടുകാരനാണ്. അവരെ പറ്റി രാജേന്ദ്രൻ അപവാദം പ്രചരിപ്പിക്കുന്നു. സുലൈമാന്റെ മകൾക്ക് അസുഖം ആകുന്നു. എസ് ഐ സഹായിക്കുന്നു. കുട്ടി മരിക്കുന്നു. സുലൈമാനും ഭാര്യയും ആ നാട്ടി നിന്നും പോകുന്നു. മേനോന്റെ മകൻ ആണെന്ന് അവകാശപ്പെട്ട് മോഹൻ(മോഹൻ ലാൽ) വരുന്നു. കാശുവാങ്ങൗന്നു. മേനോനു രാജേന്ദ്രന്റെ കള്ളത്തരങ്ങൾ മനസ്സിലാകുന്നു. രാജേന്ദ്രൻ അയാളെ കൊല്ലുന്നു. മോഹൻ തിരിച്ചും കൊല്ലുന്നു.   പോലീസ് അവരെ അറസ്റ്റ് ചെയ്യുന്നു.

## അഭിനേതാക്കൾ

## ഗാനങ്ങൾ
ഗാനങ്ങൾ :ശ്രീകുമാരൻ തമ്പി ഈണം :ശ്യാം

## അവലംബം

## പുറത്തേക്കുള്ള കണ്ണികൾ
* 
*
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ

വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:തമ്പി-ശ്യാം ഗാനങ്ങൾ
വർഗ്ഗം:നസീർ- ലക്ഷ്മി ജോഡി
റോമൻ സംഖ്യകൾ

വളരെ വിചിത്രമായ ഒരു സംഖ്യാശാസ്ത്രമാണ് റോമൻ സംഖ്യാ സമ്പ്രദായം.സ്ഥാനവില ഇല്ലാത്തതും പൂജ്യം ഉപയോഗിക്കാത്തതും അക്കങ്ങൾക്ക് പകരമായി ചിഹ്നങ്ങളുപയോഗിക്കുന്ന സംഖ്യാശാസ്ത്രമാണിത് . 

പ്രധാന അക്കങ്ങൾക്കായുള്ള ചിഹ്നങ്ങൾ :-

1. =    l,    2. =   ll, 
3. =  lll,    4. =   lV, 
5. =    V,    6. =   Vl, 
7. =  Vll,    8. = Vlll, 
9. =   lX,   10. =    X.

ഒരു ചിഹ്നത്തിന്റെ മുകളിൽ ഒരു വര (-) ഇട്ടാൽ ആ സംഖ്യയുടെ 1000 മടങ്ങിനെ സൂചിപ്പിക്കുന്നു . 

ഉദാ :- V എന്ന സംഖ്യയുടെ മുകളിൽ വരയിട്ടാൽ അത് 5000 ആവും.

ഒരു സംഖ്യയുടെ ഇടത് വശത്ത് എഴുതുന്ന ചെറിയ സംഖ്യ കുറയ്ക്കുകയും വലതുവശത്തെഴുതുന്ന ചെറിയ സംഖ്യ കൂട്ടുകയും വേണം .

lV  -     5-1   =    4, 
VI  -     5+1   =    6, 
XL  -   50-10   =   40, 
LX  -   50+10   =   60, 
CD  - 500-100   =  400, 
CM  -1000-100   =  900, 

X   =10, 
XX  =20, 
XXX =30, 
എന്നാൽ 40 എന്നത് XXXX അല്ല. പകരം XL ആണ് .

ഒരു  ചിഹ്നം ഒരു സംഖ്യയിൽ മൂന്നു  പ്രാവശ്യത്തിലധികം ഉപയോഗിക്കാൻ പാടില്ല .

വർഗ്ഗം:സംഖ്യാഗണിതം
വർഗ്ഗം:റോമാ സാമ്രാജ്യം
സൈമൺ ബേക്കർ

ഒരു ഓസ്ട്രേലിയൻ അഭിനേതാവും സംവിധായകനുമാണ് **സൈമൺ ബേക്കർ**. സി ബി എസിൽ പ്രക്ഷേപണം ചെയ്ത ദ മെൻറ്റലിസ്റ്റ് എന്ന പരമ്പരയിലെ പാട്രിക് ജെയ്ൻ, ഗാർഡിയൻ പരമ്പരയിലെ നിക്കോളാസ് എന്നിവയാണ് ശ്രദ്ധിക്കപ്പെട്ട കഥാപാത്രങ്ങൾ.

## പുറം കണ്ണികൾ

* 
* 
* Simon Baker interview ''The Guardian'' Femail Magazine
* Simon Baker ''The Guardian'' The Age
* Simon Baker interview ''Land of the Dead'' Femail Magazine
അനശ്വര രാജൻ

മലയാള ചലച്ചിത്രങ്ങളിൽ അഭിനയിക്കുന്ന നടിയാണ് **അനശ്വര രാജൻ** .  ഉദാഹരണം സുജാത (2018) എന്ന ചിത്രത്തിലൂടെയാണ് അനശ്വര സിനിമാ അഭിനയം തുടങ്ങിയത്.  രണ്ടാമത്തെ സിനിമയായ സമക്ഷം 2018 ലാണ് പുറത്തിറങ്ങിയത്. തണ്ണീർ മത്തൻ ദിനങ്ങൾ, സൂപ്പർ ശരണ്യ, നേര്, പദ്മിനി, ഗുരുവായൂർ അമ്പലനടയിൽ, രേഖാചിത്രം തുടങ്ങിയ മലയാള ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തു. ഹിന്ദി, തമിഴ് ഭാഷകളിലും സജീവമാണ്.

## അഭിനയിച്ച സിനിമകൾ

## അവലംബങ്ങൾ

വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടിമാർ
മയിൽസ്വാമി അണ്ണാദുരൈ

തമിഴ്‌നാട് സ്റ്റേറ്റ് കൗൺസിൽ ഫോർ സയൻസ് ആൻഡ് ടെക്‌നോളജിയുടെ (ടിഎൻ‌എസ്‌സി‌എസ്ടി) വൈസ് പ്രസിഡന്റായി പ്രവർത്തിക്കുന്ന ഒരു ഇന്ത്യൻ ശാസ്ത്രജ്ഞനാണ് **മയിൽസ്വാമി അണ്ണാദുരൈ**. മൂൺ മാൻ ഓഫ് ഇന്ത്യ എന്നറിയപ്പെടുന്ന അണ്ണാദുരൈ 1958 ജൂലൈ 2 ന് തമിഴ്‌നാട് സംസ്ഥാനമായ കോയമ്പത്തൂർ ജില്ലയിലെ പൊള്ളാച്ചിക്കടുത്തുള്ള കോത്താവടി ഗ്രാമത്തിലാണ് ജനിച്ചത്. ഈ ചുമതല ഏറ്റെടുക്കുന്നതിന് മുമ്പ് അദ്ദേഹം ഇന്ത്യൻ സ്പേസ് റിസർച്ച് ഓർഗനൈസേഷനിൽ ആയിരുന്നു പ്രവർത്തിച്ചിരുന്നത്. ബാംഗ്ലൂരിലെ ISRO  സാറ്റലൈറ്റ് സെന്ററിൽ (ISAC), ഡയറക്ടറായി സേവനമനുഷ്ഠിച്ചു. ISROയിലെ 36 വർഷത്തെ സേവനത്തിനിടയിൽ ISROയുടെ രണ്ട് പ്രധാന ദൗത്യങ്ങളായ ചന്ദ്രയാൻ -1, മംഗല്യാൻ തുടങ്ങിയ മിഷനുകളിൽ പ്രവർത്തിച്ചിരുന്നു. 2014-ലെ 100 ആഗോള ചിന്തകരിൽ അണ്ണാദുരൈയും പുതുമയുള്ളവരുടെ പട്ടികയിൽ ഒന്നാമതുമാണ്.തമിഴ്‌നാട് ബോർഡ് ഓഫ് സെക്കൻഡറി എജ്യുക്കേഷന്റെ പാഠപുസ്തകങ്ങളിൽ അദ്ദേഹത്തിന്റെ പ്രവർത്തനങ്ങൾ പരാമർശിച്ചിട്ടുണ്ട്.
 

## അവലംബം

## പുറം കണ്ണികൾ
*Moon Man 
*A Star is born 
*The man who will give India the moon
*MOM in Mission Mode
*How ISRO mission gave India the moon it asked for
*Speeches and Videos of Dr.Mylswamy Annadurai

വർഗ്ഗം:1958-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ
പിഗ്മാലിയൻ പ്രഭാവം

ഒരാളുടെ പ്രേരണയാലോ പ്രോത്സാഹനത്താലോ ഒരു വ്യക്തി അദ്ദേഹത്തിൻ്റെ കഴിവുകൾ ഉപയോഗിച്ച് തന്നെ ഉപദേശിച്ച ആളുടെ ആഗ്രഹത്തിനനുസരിച്ച് വളരുന്നതിനെയാണ് **പിഗ്മാലിയൻ പ്രഭാവം** അഥവാ **റോസെന്താൽ ഇഫക്റ്റ്** എന്ന് പറയുന്നത്.  'പിഗ്മാലിയോൺ' എന്ന ഗ്രീക്ക് പുരാണത്തിലെ മുഖ്യകഥാപാത്രത്തിൻറെ പേരിൽ നിന്നാണ് ഈ പദം രൂപപ്പെട്ടത്. കൊത്തിയെടുത്ത പ്രതിമയെ പ്രണയിച്ച ഗ്രീക്ക് പുരാണത്തിലെ ശില്പിയാണ് പിഗ്മാലിയൻ.   സ്റ്റീരിയോടൈപ്പ് ഭീഷണി എന്ന ആശയം പിഗ്മാലിയൻ പ്രഭാവത്തിന്റെ വിപരീതമായി കണക്കാക്കാം.
## ഉദാഹരണം
ഈ ഒരു സിദ്ധാന്തത്തിന് ഉത്തമ ഉദാഹരണമാണ് ഗുരു ശിഷ്യ ബന്ധം. ഒരു അധ്യാപകൻ, താൻ പഠിപ്പിക്കുന്ന വിദ്യാർത്ഥികളുടെ കഴിവുകൾ തിരിച്ചറിഞ്ഞ് അവരെ അതിനൊത്ത് ഉയരാൻ പ്രേരിപ്പിക്കുകയും അതിനനുസരിച്ച് വിദ്യാർത്ഥികൾ അവരുടെ നില മെച്ചപ്പെടുത്തി ഉന്നതിയിൽ എത്തുകയും ചെയ്യും. 
## ഇതും കാണുക

* പ്ലാസിബോ പ്രതിഭാസം
* സ്റ്റീരിയോടൈപ്പ് പ്രഭാവം
= പുറം വായനക്ക്‌ =
* Encyclopedia of Psychology
## അവലംബം

വർഗ്ഗം:മനഃശാസ്ത്രം
ഗോലെം പ്രഭാവം

താഴ്ന്ന പ്രതീക്ഷകൾ ഒരു വ്യക്തിയുടെ മോശം പ്രകടനത്തിലേക്ക് നയിക്കുന്ന മന:ശാസ്ത്രപരമായ പ്രതിഭാസമാണ് **ഗോലെം ഇഫക്റ്റ്**.  ഉയർന്ന ശ്രേണിയിലുള്ളവർ തങ്ങളുടെ ചുറ്റുപാടുകളിൽ ഉള്ളവരിൽ നിന്നും പ്രതീക്ഷിക്കപ്പെടുന്ന മോശം പ്രകടനം, പിന്നീട് ആ വ്യക്തി തന്റെ ജീവിതത്തിൽ സ്വയം നിറവേറുന്ന രൂപത്തിലേക്ക് എത്തുന്നതാണ് ഇതിന്റെ കാതൽ. 
## ഇതും കാണുക

* പിഗ്മാലിയൻ പ്രഭാവം
* പ്ലാസിബോ പ്രതിഭാസം
* സ്റ്റീരിയോടൈപ്പ് പ്രഭാവം
= പുറം വായനക്ക്‌ =
* Encyclopedia of Psychology
## അവലംബം

വർഗ്ഗം:മനഃശാസ്ത്രം
എനിഗ്മചന്ന

കേരളത്തിൽ മാത്രം കാണപ്പെടുന്ന ഭൂഗർഭ വരാൽ ഇനങ്ങളുടെ ജനുസ്സാണ് ***എനിഗ്മചന്ന*** - ***Aenigmachanna***. 2 ഇനങ്ങളാണ് ഇതിലുള്ളത്. 

## ഇനങ്ങൾ

* *[[Aenigmachanna gollum]]* Britz, Anoop, Dahanukar and Raghavan, 2019
* *[[Aenigmachanna mahabali]]* Kumar, Basheer, and Ravi, 2019
കാപി (രാഗം)

ദക്ഷിണേന്ത്യയിലെ ശാസ്ത്രീയ സംഗീതമായ കർണാടക സംഗീതത്തിലെ പ്രശസ്തമായ ഒരു രാഗമാണ് **കാപി**.ഖരഹരപ്രിയയുടെ ഒരു ജന്യരാഗമാണ് കാപി. ഈ രാഗം ശ്രോതാക്കളിൽ ഭക്തി, കരുണ, ദുഃഖം എന്നിവ സൃഷ്ടിക്കുന്നു. ഹിന്ദുസ്ഥാനി രാഗത്തിൽ നിന്നും ഥാട്ട് കാഫിയിൽ നിന്നും വ്യത്യസ്തമാണ് കാപി. ഹിന്ദുസ്ഥാനിയിലെ തുല്യമായ രാഗം പിലു ആണ് 

ചലച്ചിത്ര ഗാനങ്ങൾ 

സന്യാസിനി     -     രാജ ഹംസം 

ഓ പ്രിയേ         -      അനിയത്തിപ്രാവ് 

തുമ്പി വാ           -     ഓളങ്ങൾ 

മൗനസരോവരം   - സവിധം 

എത്രയോ ജന്മം   -   സമ്മർ ഇൻ      ബെത്‌ലഹേം 

വരമഞ്ഞൾ       -      പ്രണയ വർണങ്ൾ 

ചന്ദ്ര കാന്തം      -       പാഥേയം 

കായലരികത്ത്.    -   നീലക്കുയിൽ 

ഭാരതത്തിൻ          -    ബാലന് 
 
പാതിരാവായില്ല - മനസ്വിനി 
 
സുമംഗലി നീ - വിവാഹിത 
 
ഷോക്ക് ഷോക്ക് - ബാലന്       
 
മാനിനീമണി ഓതും- ബാലന്       
 
എന്ത് സാരമുലകിൽ - പ്രഹ്ലാദ               
 
കൃതികൾ   
 
ജഗദ്ധോധാരണ - പുരന്ദര ദാസൻ   
 
മീ വല്ല ഗുണദോഷ - ത്യാഗരാജൻ   
 
ജാവോ മത് തും - സ്വാതി തിരുനാൾ   
 
എന്ന തപം ശേയ്ദനെയ് - പാപനാശം ശിവൻ   
 
വെങ്കടാചല പതെ - മുത്തുസ്വാമി ദീക്ഷിതർ   
 
സ്മരസി പുര - സ്വാതി തിരുനാൾ       
 
ർ   
 
## അവലംബം

വർഗ്ഗം:ഖരഹരപ്രിയയുടെ ജന്യരാഗങ്ങൾ
വർഗ്ഗം:കാപി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കർണ്ണാടകസംഗീതത്തിലെ രാഗങ്ങൾ
എനിഗ്മചന്ന മഹാബലി

കേരളത്തിൽനിന്ന് കണ്ടെത്തിയ ഒരു ഭൂഗർഭ വരാൽ മത്സ്യയിനമാണ് ***എനിഗ്മചന്ന മഹാബലി*** . നാഷണൽ ബ്യൂറോ ഓഫ് ഫിഷ് ജനറ്റിക്‌സ് റിസോഴസസ് (എൻ.ബി.എഫ്.ജി.ആർ.) കൊച്ചി കേന്ദ്രത്തിലെ ഗവേഷകരാണ് ഈ ഇനത്തെ കണ്ടെത്തിയത്. ശുദ്ധജലത്തിൽ മാത്രമാണ് ഇവ വസിക്കുന്നത്.

ചുവന്നനിറത്തിൽ നീളമുള്ള ശരീരത്തോടുകൂടിയ ചെറിയ തരം മത്സ്യമാണ് ഇവ. ഏകദേശം 13 സെന്റീമീറ്റർ ആണ് ഇവയുടെ നീളം. തിരുവല്ല സ്വദേശി അരുൺ വിശ്വനാഥിന്റെ വീട്ടിലെ കിണറ്റിൽനിന്നാണ് ഇതിനെ ലഭിച്ചത്. ഭൂഗർഭ വരാൽ ഇനത്തിൽ ലോകത്ത് ഇതുവരെ കണ്ടെത്തിയ രണ്ടാമത്തെ ഇനം മത്സ്യമാണിതെന്നു ഗവേഷകർ പറയുന്നു. ഭൂമിക്കടിയിൽ താമസമാക്കിയതിനാലാണ് മഹാബലി എന്ന പേരു ചേർത്ത് ‘എനിഗ്‌മചന്ന മഹാബലി’ എന്നു പേരു നൽകിയത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ തദ്ദേശീയ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
താലോലം

മുരളിയും സുരേഷ് ഗോപിയും പ്രധാന കഥാപാത്രങ്ങളെ അവതരിപ്പിച്ച് ജയരാജ് സംവിധാനം ചെയ്ത 1998-ലെ ഇന്ത്യൻ മലയാള ചിത്രമാണ് **തലോലം**.
## ശബ്‌ദട്രാക്ക്
കൈതപ്രാം ദാമോദരൻ നമ്പൂതിരി സംഗീതം നൽകിയ 9 ഗാനങ്ങളാണ് ഈ ചിത്രത്തിന്റെ ശബ്‌ദട്രാക്കിൽ ഉള്ളത്. കൈതപ്രം, പി. ജി. ശശി എന്നിവരായിരുന്നു വരികൾക്ക് ഈണം നൽകിയത്. 

## അവലംബം

## പുറംകണ്ണികൾ
*

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ
മഡോണ ആന്റ് ചൈൽഡ് (ബെല്ലിനി, ന്യൂയോർക്ക്, 1485–1490)

ഇറ്റാലിയൻ നവോത്ഥാന കലാകാരനും വെനീഷ്യൻ ചിത്രകാരനുമായ ജിയോവന്നി ബെല്ലിനി 1480 കളുടെ അവസാനം ചിത്രീകരിച്ച ഒരു എണ്ണഛായാചിത്രമാണ് **മഡോണ ആന്റ് ചൈൽഡ്**. ഈ ചിത്രം ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ സൂക്ഷിച്ചിരിക്കുന്നു. 

അസാധാരണമായി, മഡോണ കാഴ്ചക്കാരന്റെ ശ്രദ്ധ അവളുടെ നോട്ടംകൊണ്ട് പിടിച്ചെടുക്കുന്നു. തരിശായ കുന്നുകളിൽ നിന്ന് ഒരു വിശാലമായ ടൗൺസ്‌കേപ്പിലേക്കുള്ള മാറ്റം കാണിക്കുന്ന വിദൂര ഭൂപ്രകൃതി വെളിപ്പെടുത്തുന്നതിനായി ബാക്ക്‌ഡ്രോപ്പ് തിരശ്ശീല അല്പം തുറന്നിരിക്കുന്നു. ഈ ചിത്രത്തിലെ പ്രമേയം പുനരുത്ഥാനമാണ്.

## വിവരണം
ദൈനംദിന ലോകത്തിൽ നിന്ന് ഒരു പാരപറ്റ് ഉപയോഗിച്ച് വേർതിരിച്ച പ്രതിഛായയിൽ കാഴ്ചക്കാരനെ മഡോണയുടെ നോട്ടത്തെ ശ്രദ്ധയിൽപ്പെടുന്നവിധത്തിൽ ചിത്രീകരിച്ചിരിക്കുന്നു. ഒരു വിദൂര ഭൂപ്രകൃതി വെളിപ്പെടുന്നവിധത്തിൽ ബഹുമാനത്തെ പ്രതീകപ്പെടുത്തുന്ന തിരശ്ശീല ഉപയോഗിച്ചിരിക്കുന്നു.മരണത്തിനും പുനർജന്മത്തിനുമായി ഒരു ഉപമയായി പ്രഭാത ആകാശം ചിത്രീകരിച്ചിരിക്കുന്നു. അസമമായ ഘടന ടിഷ്യന്റെ ചിത്രീകരണത്തെ സൂചിപ്പിക്കുന്നു. ആൽബ്രെച്റ്റ് ഡ്യുറർ വെനീസ് സന്ദർശിച്ചപ്പോൾ ബെല്ലിനിയെ മികച്ച ചിത്രകാരനായി പ്രഖ്യാപിച്ചു. വെനീഷ്യൻ കാലഘട്ടത്തിലെ മികച്ച ചിത്രമായിരുന്നു ഇത്.

## ചിത്രകാരനെക്കുറിച്ച്

വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു. എന്നാൽ ഇന്ന് വിപരീതം ആണെങ്കിലും), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.

## അവലംബം

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
കഞ്ചർഭട്ട് സമുദായം

മഹാരാഷ്ട്രയിലെ വിചിത്രമായ ചില അനാചാരങ്ങൾ പിൻതുടർന്ന വിഭാഗമാണ്  **കഞ്ചർഭട്ട് സമുദായം**. വിവാഹം അംഗീകരിക്കുന്നതിന് പണം വാങ്ങുക, ആദ്യരാത്രിയിൽ നവവധുവിന്റെ കന്യകാത്വ പരിശോധന നടത്തുക തുടങ്ങിയവയാണ് ഇതിൽ പ്രധാനം. 
## കന്യകാത്വ പരിശോധന
400 വർഷങ്ങളായി സമുദായത്തിനിടയിൽ നിലനിൽക്കുന്ന  അനാചാരമാണിത്. വിവാഹിതയായ ഏതേലും യുവതി കന്യകയാണോ എന്ന് പരിശോധിക്കുന്നതാണ് രീതി. കന്യകയല്ല എന്ന് ബോധ്യപ്പെട്ടാൽ ആ വിവാഹം അസാധുവാക്കപ്പെടും. വിചിത്രമായ ആചാരം ഏറെ പ്രതിഷേധത്തിനിടയാക്കിയിരിക്കുകയാണിപ്പോൾ. 

## അനാചാരങ്ങൾക്ക് എതിരെയുള്ള പ്രതിഷേധം
‘Stop the V-Ritual’ എന്ന പേരിൽ 40 പേരടങ്ങുന്ന ഒരു സംഘമാണ് ഇത്തരം അനാചാരങ്ങൾക്ക് എതിരെ ശബ്ദമുയർത്തുന്നത്. കഞ്ചർഭട്ട് സമുദായത്തിൽ വധുവിന്റെ കന്യകാത്വ പരിശോധനയെന്ന ദുരാചാരം പതിവാണ്. 
## അനുകൂലിച്ചും മാർച്ച്
2018ൽ പൂനെയിൽ 200 സ്ത്രീകൾ ഈ അനാചാരത്തെ അനുകൂലിച്ച് കൊണ്ട് മാർച്ച് നടത്തിയിരുന്നു. ഇത് തങ്ങളുടെ ആചാരമാണെന്നും അത് സംരക്ഷിക്കണമെന്നും ആവശ്യപ്പെട്ടായിരുന്നു മാർച്ച്. സ്റ്റോപ് വി റിച്ച്വൽ ഗ്രൂപ്പ് മാപ്പ് പറയണമെന്നും അവർ ആവശ്യപ്പെട്ടിരുന്നു. 

## അവലംബം

വർഗ്ഗം:സ്ത്രീകൾക്ക് എതിരായ അതിക്രമങ്ങൾ
വർഗ്ഗം:ദുരാചാരങ്ങൾ
ബാറ്റ്‌ചെലർ, നോർത്തേൺ ടെറിട്ടറി

ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു പട്ടണമാണ് **ബാറ്റ്‌ചെലർ**. കൂമാലി ഷയർ പ്രാദേശിക സർക്കാർ മേഖലയിലെ നിലവിലെ ആസ്ഥാനവും ഏറ്റവും വലിയ പട്ടണവുമാണ് ഈ നഗരം. നോർത്തേൺ ടെറിട്ടറിയുടെ തലസ്ഥാനമായ ഡാർവിന് 98 കിലോമീറ്റർ (61 മൈൽ) തെക്കായിട്ടാണ് ഇത് സ്ഥിതിചെയ്യുന്നത്. നിരവധി താമസക്കാർ ഡാർവിനിലും അതിന്റെ പ്രാന്തപ്രദേശങ്ങളിലും ജോലിക്കായി യാത്രചെയ്യുന്നു. 2016-ലെ ജനസംഖ്യാ കണക്കെടുപ്പിൽ ബാറ്റ്ചെലറിൽ 507 ആളുകളാണുണ്ടായിരുന്നത്. ഇവരിൽ 36% ആദിവാസികളും ടോറസ് സ്ട്രെയിറ്റ് ഐലൻഡർ വംശജരുമാണ്.
## ചരിത്രം
നഗരത്തിനു ചുറ്റുമുള്ള ഭൂമിയിലെ ആദിമ നിവാസികളും പരമ്പരാഗത ഉടമകളും വാറായ്, കുങ്കരകനി എന്നീ തദ്ദേശീയ ഗ്രൂപ്പുകളാണ്.

1911-ൽ സൗത്ത് ഓസ്‌ട്രേലിയയിൽ നിന്ന് ഭരണപരമായ കൈമാറ്റത്തെത്തുടർന്ന് നോർത്തേൺ ടെറിട്ടറിയുടെ സാമ്പത്തിക സാധ്യതകളെക്കുറിച്ച് അന്വേഷിക്കാൻ കോമൺ‌വെൽത്ത് സ്ഥാപിച്ച രണ്ട് പരീക്ഷണ ഫാമുകളിൽ ഒന്നിനായി റം ജംഗിളിനടുത്തുള്ള ഒരു സൈറ്റ് (മറ്റൊന്ന് ഡാലി റിവറിൽ സ്ഥിതിചെയ്യുന്നു) തിരഞ്ഞെടുത്തു. ഫാമിനും അനുബന്ധ റെയിൽ‌വേ സൈഡിംഗിനും 1912-ൽ നോർത്തേൺ ടെറിട്ടറിയുടെ ആദ്യത്തെ മന്ത്രിയായിരുന്ന വ്യക്തിയും മുൻപു മരണമടഞ്ഞയാലുമായ ലീ ബാറ്റ്‌ചെലറുടെ പേരാണ് നൽകിയിരുന്നത്. വിവിധ വിളകളും കന്നുകാലികളും പരീക്ഷിച്ചുകൊണ്ട് 1919 വരെ ഈ ഫാം പ്രവർത്തിച്ചിരുന്നു. ഡാർവിൻ കലാപത്തിലേക്ക് നയിച്ച പണിമുടക്കുകൾക്കും വ്യാവസായിക ബന്ധങ്ങൾക്കുമിടയിൽ പരിചയസമ്പന്നരായ തൊഴിലാളികളെ ആകർഷിക്കുന്നതിലും നിലനിർത്തുന്നതിലും ഫാമിൽ പ്രശ്നങ്ങൾ ഉണ്ടായിരുന്നു. ഫാമിൽ വിജയകരമായി ഉൽപാദിപ്പിക്കുന്ന വിളകളിൽ തണ്ണിമത്തൻ, മത്തങ്ങ, കാബേജ് എന്നിവ ഉൾപ്പെടുന്നു. 1919 മുതൽ ഈ ഫാം ഒരു സ്വകാര്യ കന്നുകാലി കേന്ദ്രമായും ഒരു ആദിവാസി പുരയിടമായും ഉപയോഗിച്ചു.

പരീക്ഷണ ഫാമിനായി മുമ്പ് ഉപയോഗിച്ചിരുന്ന ഭൂമിയുടെ ഒരു ഭാഗം 1933-ൽ ഒരു സിവിലിയൻ വിമാനത്താവളമായി ഉപയോഗിച്ചു. രണ്ടാം ലോകമഹായുദ്ധസമയത്ത് ഈ എയർഫീൽഡ് ഗണ്യമായി നവീകരിച്ച് ഓസ്ട്രേലിയയുടെ പ്രതിരോധത്തിൽ റോയൽ ഓസ്ട്രേലിയൻ വ്യോമസേനയ്ക്കും യുണൈറ്റഡ് സ്റ്റേറ്റ്സ് ആർമി എയർഫോഴ്സിനും ഒരു പ്രധാന താവളമായി മാറിയിരുന്നു. റോയൽ നെതർലാന്റ്സ് ഈസ്റ്റ് ഇൻഡീസ് ആർമി എയർഫോഴ്സിന്റെ യൂണിറ്റുകളും ബാറ്റ്ചെലറിൽ നിന്ന് പ്രവർത്തിച്ചിരുന്നു. വിമാനത്താവളത്തെ പിന്തുണയ്ക്കുന്നതിനായി പരീക്ഷണ ഫാം മുമ്പ് ഉപയോഗിച്ചിരുന്ന റെയിൽ‌വേ സൈഡിംഗ് വിപുലീകരിക്കുകയും പെട്രോൾ ഇറക്കുമതി സംവിധാനം സ്ഥാപിക്കുകയും ചെയ്തു.

## മാധ്യമം
ബാറ്റ്‌ചെലർ ഇൻസ്റ്റിറ്റ്യൂട്ട്സ് ഇൻഡിജീനിയസ് മീഡിയ യൂണിറ്റിന് 97.3 എഫ്.എമ്മിൽ പ്രക്ഷേപണം ചെയ്യുന്ന റേഡിയോ റം ജംഗിളിനുള്ള ലൈസൻസുണ്ട്. 1987 മുതൽ ഈ സ്റ്റേഷൻ ബാറ്റ്‌ചെലർ കാമ്പസിൽ നിന്ന് പ്രവർത്തിക്കുന്നു. കൂടാതെ, സർക്കാർ ഉടമസ്ഥതയിലുള്ള ഓസ്ട്രേലിയൻ ബ്രോഡ്കാസ്റ്റിംഗ് കോർപ്പറേഷന് ദേശീയ സേവനങ്ങൾക്കായി എബിസി റേഡിയോ നാഷണൽ (92.1 എഫ്.എം.), യൂത്ത് സ്റ്റേഷൻ ട്രിപ്പിൾ ജെ (92.9 എഫ്.എം.) എന്നിവയ്ക്ക് പ്രാദേശിക ട്രാൻസ്മിറ്ററുകളും ഉണ്ട്.

ഡാർവിനിൽ നിന്നും ഡിജിറ്റൽ ടെലിവിഷൻ സർവ്വീസിലൂടെ നയൻ നെറ്റ്‌വർക്ക് (9, ഗോ! കൂടാതെ ജെം) സതേൺ ക്രോസ് (എസ്‌സി 7, 7 ടു, 7 മേറ്റ്), ഡാർവിൻ ഡിജിറ്റൽ ടെലിവിഷൻ (10, വൺ എച്ച്ഡി, 11) കൂടാതെ എല്ലാ എബിസി, എസ്‌ബി‌എസ് ചാനലുകളും ലഭ്യമാണ്. കൂടാതെ ഇംപാർജ ടെലിവിഷൻ ടെറസ്ട്രിയൽ അനലോഗ് പ്രക്ഷേപണം വഴി ലഭിക്കും. സാറ്റലൈറ്റ് വഴിയുള്ള സബ്സ്ക്രിപ്ഷൻ ടെലിവിഷൻ സേവനങ്ങളും ഓസ്റ്റാർ വഴി ലഭ്യമാണ്.

ന്യൂസ് ലിമിറ്റഡ് പ്രസിദ്ധീകരിക്കുന്ന നോർത്തേൺ ടെറിട്ടറി ന്യൂസ്, സൺഡേ ടെറിട്ടോറിയൻ എന്നിവയാണ് ബാറ്റ്‌ചെലറിൽ പ്രചരിക്കുന്ന പ്രധാന പത്രങ്ങൾ.

## അവലംബം

## പുറത്തേക്കുള്ള കണ്ണികൾ
*Batchelor Institute
*Coomalie Community Government Council
*Batchelor climate statistics

വർഗ്ഗം:നോർത്തേൺ ടെറിട്ടറിയിലെ നഗരങ്ങൾ